Q=7	C=6	SS=5	LS=0	PS=0	DC=0	LC=0	SD=0	BS=5	G0=135	G1=112	G2=45	DLID=az_RU	BODY=Ахырзаманын ахырында Рәббин ишиндә чох чалышын | Ҝөзәтчи гүлләси, тәлим нәшри\nТӘЛИМ МӘГАЛӘСИ 40\n«Мәтин галын, сарсылмаз олун, һәмишә Рәббин ишиндә чох чалышын» (1 КОР. 15:58).\nНӘҒМӘ 58 Сүлһсевәр инсанлары ахтарырыг\n1. Ахырзаманда јашадығымыза бизи нә әмин едир?\nСИЗ 1914-ҹү илдән сонра дүнјаја ҝәлмисиниз? Еләдирсә, сизин һәјатыныз «ахырзаманда» кечир (2 Тим. 3:1). Һәр биримиз Иса Мәсиһин ахырзаманда баш верәҹәк һадисәләрлә бағлы дедикләри һагда ешитмишик. Бура мүһарибәләр, гида гытлығы, зәлзәләләр, епидемијалар, ҝет-ҝедә артан һәрҹ-мәрҹлик вә Јеһованын халгынын тәгиб олунмасы дахилдир (Мәт. 24:3, 7—9, 12; Лука 21:10—12). Биз һәмчинин инсанларын һәвари Булусун пејғәмбәрлик етдији кими даврандығына шаһидик. (« Инсанлар бу ҝүн» адлы чәрчивәјә бахын.) Јеһоваја хидмәт едән бизләр «заманын сонунда» јашадығымыза әминик (Мик. 4:1).\nИнсанлар бу ҝүн\nИнсанлар бу ҝүн худбин, пулпәрәст, ловға, өзүндән разы, күфр данышан, валидејнләринә итаәт етмәјән, нанкор, вәфасыз, доғмаларыны севмәјән, барышмаз, бөһтанчы, өзүнә һаким олмајан, залым, јахшылығын дүшмәни, хаин, тәрс, тәкәббүрлүдүрләр. Аллаһдан чох ејш-ишрәти севирләр, үздән өзләрини мөмин ҝөстәрирләр, әслиндә исә Аллаһын јолу илә ҝетмирләр (2 Тим. 3:1—5).\n2. Һансы суалларын ҹавабыны билмәлијик?\n2 1914-ҹү илдән бәри узун заман кечиб, демәли, биз ахырзаманын лап ахырында јашајырыг. Сонун бу гәдәр јахын олдуғуну нәзәрә алсаг, бәзи ваҹиб суалларын ҹавабыны билмәлијик: «Ахырзаманын ахырында һансы һадисәләр ҹәрәјан едәҹәк? Бу һадисәләрин баш верәҹәји замана гәдәр Јеһова бизим нә етмәјимизи истәјир?»\nАХЫРЗАМАНЫН АХЫРЫНДА НӘЛӘР БАШ ВЕРӘҸӘК?\n3. 1 Салоникилиләрә 5:1—3 ајәләриндәки пејғәмбәрлијә әсасән, халглар һансы бәјанаты верәҹәк?\n3 1 Салоникилиләрә 5:1—3 ајәләрини охујун. Бу ајәләрдә һәвари Булус «Јеһованын ҝүнү» барәдә данышыр. Бурада Јеһованын ҝүнү дејилдикдә јалан динин дүнја империјасы «Бөјүк Бабил»ә һүҹумла башлајан вә Армаҝеддонла битән заман кәсији нәзәрдә тутулур (Вәһј 16:14, 16; 17:5). О «ҝүн» башламаздан аз әввәл халглар «сүлһ вә тәһлүкәсизлик» бәјанаты верәҹәк. Буна бәнзәр ифадәләри дүнја лидерләри милләтләр арасындакы мүнасибәтләри стабилләшдирмәк барәдә данышаркән истифадә едир *. Лакин Мүгәддәс Китабда бәһс олунан «сүлһ вә тәһлүкәсизлик» бәјанаты фәргли олаҹаг. Нә үчүн? Бу баш верәндә чохлары дүшүнәҹәк ки, сијаси лидерләр дүнјаны даһа тәһлүкәсиз мәкана чевирмәјә мүвәффәг олду. Амма әслиндә «бөјүк мүсибәт» башлајаҹаг вә онлар «гәфил мәһвә уғрајаҹаглар» (Мәт. 24:21).\nХалгларын «сүлһ вә тәһлүкәсизлик» бәјанатына алданмајын (3—6 абзаслара бахын) *\n4. а) «Сүлһ вә тәһлүкәсизлик» бәјанаты барәдә нәләри һәлә билмирик? б) Бу бәјанат барәдә нәләри артыг билирик?\n4 «Сүлһ вә тәһлүкәсизлик» бәјанаты барәдә мүәјјән шејләри билирик. Лакин билмәдијимиз шејләр дә вар. Биз билмирик бу бәјанатын верилмәсинә сәбәб нә олаҹаг, јахуд о, неҹә вериләҹәк. Һәмчинин бәјанатын ҹәми бир дәфә, јахуд бир нечә дәфә вериләҹәји дә бизә мәлум дејил. Лакин һәр нә олса да, бир шеји билирик: бу бәјаната алданыб, дүнја лидерләринин сүлһә наил ола биләҹәкләрини дүшүнмәмәлијик. Пејғәмбәрлик олундуғу кими, бу, ҝөзләмәли олдуғумуз бәјанатдыр. Бәјанатын сәсләнмәси «Јеһованын ҝүнү»нүн башламаг үзрә олдуғуна ишарә олаҹаг!\n5. 1 Салоникилиләрә 5:4—6 ајәләри «Јеһованын ҝүнү»нә һазыр олмағымыза неҹә көмәк едир?\n5 1 Салоникилиләрә 5:4—6 ајәләрини охујун. Һәвари Булусун сөзләриндән «Јеһованын ҝүнү»нә һазыр олмаг үчүн нә етмәли олдуғумузу өјрәнирик. Биз башгалары кими јатмамалыјыг, ојаг галыб сајыглығымызы горумалыјыг. Мисал үчүн, битәрәф галмаг, сијаси мәсәләләрә әсла гарышмамаг үчүн еһтијатлы олмалыјыг. Әкс һалда, биз «бу дүнјаја мәхсус» оларыг (Јәһ. 15:19). Билирик ки, јалныз Аллаһын Падшаһлығы дүнјаја сүлһ бәхш едә биләр.\n6. Башгаларына нәдә көмәк етмәлијик вә нә үчүн?\n6 Өзүмүз ојаг галмагла јанашы, башгаларына да көмәк етмәлијик ки, Мүгәддәс Китабда ҝәләҹәклә бағлы јазыланлардан аҝаһ олсунлар. Ҝәлин унутмајаг ки, бөјүк мүсибәт башлајанда инсанларын Јеһоваја тәрәф дөнмәси артыг ҝеҹ олаҹаг. Елә буна ҝөрә дә, бизим тәблиғ ишимиз олдугҹа тәҹилидир! *\nТӘБЛИҒ ИШИНӘ ДАВАМ ЕДИН\nТәблиғ заманы инсанлара ҝөстәририк ки, јалныз Аллаһын Падшаһлығы бәшәријјәтә сүлһ вә тәһлүкәсизлик бәхш едә биләр (7—9 абзаслара бахын)\n7. Јеһова бизим нә етмәјимизи ҝөзләјир?\n7 Јеһованын ҝүнүнүн башламасына гыса мүддәт галдығы үчүн О, вар ҝүҹүмүзлә тәблиғ етмәјимизи ҝөзләјир. Одур ки, Рәббин ишиндә чох чалышыб-чалышмадығымызы јохламалыјыг (1 Кор. 15:58). Ахырзаманда баш верәҹәк мүһүм һадисәләр барәдә пејғәмбәрлијиндә Иса Мәсиһ бизим һансы иши ҝөрәҹәјимизи вурғуламышды. О демишди: «Әввәлҹә бүтүн халгларын арасында мүждә тәблиғ едилмәлидир» (Марк 13:4, 8, 10; Мәт. 24:14). Бир тәсәввүр един, сиз һәр дәфә хидмәтә чыханда бу пејғәмбәрлијин јеринә јетмәсиндә иштирак едирсиниз!\n8. Тәблиғ ишинин ирәлиләдији нәдән ҝөрүнүр?\n8 Тәблиғ ишинин инкишафы барәдә нә демәк олар? Бу иш илбәил ирәлиләјир. Мисал үчүн, ахырзаманда тәблиғчиләрин сајынын неҹә артдығына фикир верәк. 1914-ҹү илдә 43 өлкәдә 5155 тәблиғчи вар иди. Бу ҝүн 240 өлкәдә тәхминән 8,5 милјон тәблиғчи вар! Бунунла белә, тәблиғ ишимиз һәлә баша чатмајыб. Биз бундан сонра да бәјан етмәлијик ки, бәшәријјәтин проблемләрини јалныз Аллаһын Падшаһлығы һәлл едәҹәк (Зәб. 145:11—13).\n9. Нә үчүн Падшаһлыг һагда хәбәри тәблиғ етмәјә давам етмәлијик?\n9 Јеһова бу ишин баша чатдығыны дејәнә гәдәр тәблиғ ишимиз давам едәҹәк. Јеһова Аллаһы вә Иса Мәсиһи танымасы үчүн инсанларын нә гәдәр вахты галыб? (Јәһ. 17:3). Буну билмирик. Амма билирик ки, бөјүк мүсибәт башлајана гәдәр «әбәди һәјата апаран јолда јеримәјә мејли олан» һәр бир кәс хош хәбәрә һај верә биләр (Һәв. 13:48). Һәлә ки вахт вар, бу инсанлара неҹә көмәк едә биләрик?\n10. Јеһова инсанлара һәгигәти өјрәтмәјимизә неҹә көмәк едир?\n10 Инсанлара һәгигәти өјрәтмәјимиз үчүн Јеһова тәшкилаты васитәсилә лазым олан һәр бир шеји верир. Мисал үчүн, һәр һәфтә кечирилән һәфтәарасы ҝөрүшләримиз бизи хидмәтдә сәриштәли едир. Бу ҝөрүшләрдә илк сөһбәти вә тәкрар сөһбәти неҹә едә биләҹәјимизи, һәмчинин Мүгәддәс Китаб дәрсләри кечирмәјин јолуну өјрәнирик. Јеһованын тәшкилаты бизи һәмчинин тәлим вәсаитләри илә тәмин едир. Бу вәсаитләр бизә көмәк едир ки...\nинсанларда өјрәнмәјә истәк јарадаг,\nдәрс кечәрәк һәгигәти өјрәдәк,\nмараглананлары сајтымызы вә ибадәт евини зијарәт етмәјә дәвәт едәк.\nТәбии ки, бу тәлим вәсаитләринин олмасы кифајәт дејил. Биз онлардан истифадә етмәлијик *. Мәсәлән, һәгигәтә мараг ҝөстәрән инсанла хош сөһбәтдән сонра она һәр һансы буклет, јахуд журнал сахласаныз, нөвбәти сөһбәтинизә гәдәр онун әлавә мәлумат алмаг имканы олаҹаг. Һәр ај тәблиғ ишиндә ҹанла-башла иштирак етмәк бизим өз өһдәчилијимиздир.\n11. Онлајн Мүгәддәс Китаб дәрсләри һансы мәгсәдлә тәртиб едилиб?\n11 Јеһова инсанлара һәгигәти өјрәнмәјә башга неҹә көмәк едир? Даһа бир үсул jw.org\n® сајтындакы Онлајн Мүгәддәс Китаб дәрсләридир *. Онлајн дәрсләр һансы мәгсәдлә тәртиб олунуб? Һәр ај бүтүн дүнјада он минләрлә адам интернетдә Мүгәддәс Китаб дәрсләри илә бағлы ахтарыш апарыр. Сајтымыздакы дәрсләр инсанлара Аллаһын Кәламындакы һәгигәти өјрәнмәјә көмәк едә биләр. Тәблиғ етдијиниз инсанлардан бәзиләри, ола билсин, фәрди Мүгәддәс Китаб дәрси кечмәјә тәрәддүд едир. Бу заман онлара сајтымыздакы бу бөлмәни ҝөстәрә, јахуд линкини ҝөндәрә биләрсиниз.\n12. Онлајн Мүгәддәс Китаб дәрсләриндән нә өјрәнмәк олар?\n12 Онлајн Мүгәддәс Китаб дәрсләри нөвбәти мөвзулары әһатә едир: «Мүгәддәс Китаб вә мүәллифи», «Мүгәддәс Китабдакы әсас персонажлар» вә «Мүгәддәс Китабдакы үмидвериҹи хәбәр». Бу мөвзуларда нөвбәти суаллар арашдырылыр:\nМүгәддәс Китаб бизә көмәк едә биләр?\nЈеһова, Иса Мәсиһ вә мәләкләр кимләрдир?\nАллаһ инсанлары нә үчүн јарадыб?\nНә үчүн дүнјада әзаб вә пислик вар?\nҺәмчинин Јеһованын нөвбәти вәдләрини неҹә һәјата кечирәҹәјиндән бәһс олунур:\nәзаб-әзијјәтә вә өлүмә сон гојмасы,\nөлүләри һәјата гајтармасы,\nинсан һөкумәтләрини Өз Падшаһлығы илә әвәз етмәси.\n13. Онлајн дәрсләр Мүгәддәс Китаб дәрсләрини әвәз едир? Изаһ един.\n13 Онлајн дәрсләр Мүгәддәс Китаб дәрсләрини әвәз етмир. Иса Мәсиһ бизә шаҝирд һазырламаг ишини һәвалә едиб. Үмид едирик ки, онлајн дәрсләрдә өјрәндикләри инсанлара мараглы ҝәләҹәк вә онлар даһа чох өјрәнмәк истәјәҹәк. Беләҹә, ола билсин, онлар Мүгәддәс Китаб дәрси кечмәјә разылыг верәҹәк. Һәр дәрсин сонунда охуҹуја Мүгәддәс Китабы фәрди тәлиматчы илә өјрәнмәк үчүн мүраҹиәт формасыны долдурмаг тәклиф едилир. Сајтымыз васитәсилә һәр ҝүн дүнјанын мүхтәлиф јерләриндән Мүгәддәс Китаб дәрси кечмәк үчүн 230-дан чох мүраҹиәт алырыг. Бу ҹүр фәрди тәлим чох өнәмлидир.\nШАҜИРД ҺАЗЫРЛАМАҒА ДАВАМ ЕДИН\n14. Иса Мәсиһин Мәтта 28:19, 20 ајәләриндә јазылмыш ҝөстәришләринә әсасән, биз әлимиздән ҝәлән гәдәр нәји етмәјә чалышырыг вә нә үчүн?\n14 Мәтта 28:19, 20 ајәләрини охујун. Мүгәддәс Китаб дәрсләри кечәркән шаҝирд һазырламаг вә Иса Мәсиһин әмр етдији һәр шејә риајәт етмәји онлара өјрәтмәк үчүн әлимиздән ҝәләни етмәлијик. Јеһова Аллаһа ибадәт етмәјин вә Онун Падшаһлығыны дәстәкләмәјин онлар үчүн нә гәдәр ваҹиб олдуғуну изаһ етмәлијик. Бунун үчүн онлары өјрәндикләрини тәтбиг етмәјә, һәјатларыны Јеһоваја һәср едиб вәфтиз олунмаға тәшвиг етмәлијик. Онлар јалныз бу јолла Јеһованын ҝүнүндә хилас ола биләҹәкләр (1 Бут. 3:21).\n15. Вахтымызы нәјә сәрф етмәмәлијик вә нәјә ҝөрә?\n15 Јухарыда гејд олундуғу кими, бу ҝүнлә дөврүн јекуну арасында чох аз вахт кәсији галыб. Одур ки, вахтымызы Мәсиһин шаҝирди олмаг истәмәјәнләрә дәрс кечмәјә сәрф едә билмәрик (1 Кор. 9:26). Ҝөрдүјүмүз иш тәҹилидир! Нә гәдәр ки ҝеҹ дејил, һәлә чох адам Падшаһлыг һагда мүждәни ешитмәлидир.\nЈАЛАН ДИНДӘН ТАМАМИЛӘ УЗАГ ДУРУН\n16. Вәһј 18:2, 4, 5, 8 ајәләринә әсасән, һәр биримиз нә етмәлијик? (Һәмчинин һашијәјә бахын.)\n16 Вәһј 18:2, 4, 5, 8 ајәләрини охујун. Бу ајәләр Јеһованын биздән даһа бир шеј ҝөзләдијини вурғулајыр. Јеһованын һәр бир хидмәтчиси Бөјүк Бабиллә һеч бир бағлылығынын олмадығына әмин олмалыдыр. Ола билсин, Мүгәддәс Китабы өјрәнән шәхс һәгигәти билмәздән өнҹә јалан дининин үзвү олуб. Еһтимал ки, о, дини мәрасимләрә ҝедиб вә дини ајинләрдә иштирак едиб. Јахуд да ола билсин, бу кими тәшкилатлара мадди дәстәк олуб. Вәфтиз олунмамыш тәблиғчи тәјин олмаздан өнҹә о, јалан динлә бүтүн бағларыны кәсмәлидир. Әввәлләр мәнсуб олдуғу килсәјә, јахуд Бөјүк Бабиллә әлагәси олан диҝәр дини тәшкилата мәктуб јазараг вә ја башга јолла артыг оранын үзвү олмадығыны билдирмәлидир *.\n17. Мәсиһи һансы ишләрдән узаг дурмалыдыр вә нәјә ҝөрә?\n17 Мәсиһи ишинин Бөјүк Бабиллә һеч бир әлагәси олмадығына әмин олмалыдыр (2 Кор. 6:14—17). Мисал үчүн, Јеһованын хидмәтчиси килсәнин ишчиси олмаз. Бундан әлавә, башга бир јердә ишләсә дә, јалан ибадәт үчүн истифадә олунан тикилидә иши илә әлагәдар чох иш ҝөрмәк истәмәз. Вә әҝәр мәсиһинин шәхси бизнеси варса, әлбәттә, о, Бөјүк Бабили дәстәкләјәҹәк һеч бир иш ҝөрмәз вә һеч бир иш мүгавиләси бағламаз. Нәјә ҝөрә биз бу гәдәр гәти мөвге тутуруг? Чүнки Јеһованын ҝөзүндә мурдар олан дини тәшкилатларын ишләринә вә ҝүнаһларына шәрик олмаг истәмирик (Әшј. 52:11) *.\n18. Бир гардаш иш мәсәләсиндә Мүгәддәс Китаб принсипләринә неҹә бағлы галмышды?\n18 Илләр өнҹә бир ағсаггал јашадығы шәһәрдәки килсәдә дүлҝәрликлә бағлы хырда ишләр ҝөрмәк тәклифи алмышды. Гардаша иш тәклиф едән подратчы онун килсә үчүн һеч бир иш ҝөрмәдијини билирди. Амма бу дәфә подратчы пис вәзијјәтдә галмышды вә килсәдәки иши ҝөрмәк үчүн мүтләг кимисә тапмалы иди. Буна бахмајараг, гардаш Мүгәддәс Китаб принсипләринә бағлы галыр вә һәмин ишдән имтина едир. Нөвбәти һәфтә јерли гәзетдә башга бир дүлҝәрин һәмин килсәјә хач асдығы шәкил дәрҹ олунмушду. Әҝәр гардаш ҝүзәштә ҝедиб бу ишә разылашсајды, јәгин ки, гәзетдә онун шәкли олаҹагды. Тәсәввүр етмәк олар, онун диндашлары арасында газандығы ада неҹә бөјүк хәләл ҝәләрди! Һәлә бунун Јеһоваја неҹә тәсир едәҹәјини бир дүшүнүн!\n19, 20. а) Биз нәләри өјрәндик? б) Даһа нәләри өјрәнмәлијик?\n19 Мүгәддәс Китаб пејғәмбәрлијинә әсасән, тезликлә дүнја сәһнәсиндә баш верәҹәк нөвбәти бөјүк һадисә халгларын «сүлһ вә тәһлүкәсизлик» бәјанаты олаҹаг. Јеһованын бизә вердији тәлим сајәсиндә билирик ки, халглар әсл вә давамлы сүлһә наил ола билмәјәҹәк. Бәс бу бәјанат верилмәздән вә ардынҹа гәфил мәһв ҝәлмәздән өнҹә биз нә етмәлијик? Јеһова истәјир ки, биз Падшаһлыг һагда мүждәни тәблиғ етмәјә давам едәк вә даһа чох шаҝирд һазырлајаг. Бундан әлавә, биз бүтүн јалан динләрдән узаг дурмалыјыг. Бура Бөјүк Бабилин үзвлүјүндән чыхмаг вә онунла әлагәси олан истәнилән ишдән узаг дурмаг дахилдир.\n20 Ахырзаманын ахырында башга һадисәләр дә ҹәрәјан едәҹәк. Јеһованын биздән ҝөзләдији башга шејләр дә вар. Бунлар нәләрдир вә јахын ҝәләҹәкдә баш верәҹәк һадисәләрә өзүмүзү неҹә һазырлаја биләрик? Нөвбәти мәгаләдә бу һагда данышаҹағыг.\n«Сүлһ вә тәһлүкәсизлик» бәјанаты барәдә нә өјрәндиниз?\nТәблиғ вә шаҝирд һазырламаг ишинин тәҹили олмасы сизи нәјә тәшвиг едир?\nЈалан диндән тамамилә узаг дурдуғумузу неҹә ҝөстәрә биләрик?\nНӘҒМӘ 71 Биз Јеһованын ордусујуг!\n^ абз. 5 Тезликлә халглар сүлһ вә тәһлүкәсизлијә наил олдуглары барәдә бәјанат верәҹәк! Бу, бөјүк мүсибәтин башламаг үзрә олдуғуна ишарә олаҹаг. Јеһова бу бәјаната гәдәр нә етмәјимизи истәјир? Мәгалә бу суала ҹаваб тапмаға көмәк едәҹәк.\n^ абз. 3 Мисал үчүн, Бирләшмиш Милләтләр Тәшкилаты өз сајтында «бејнәлхалг сүлһ вә тәһлүкәсизлији горудуғуну» иддиа едир.\n^ абз. 6 Бу сајдакы «Аллаһын һөкмләри. О, һәмишә өнҹәдән хәбәрдар едир?» адлы мәгаләјә бахын.\n^ абз. 23 Тәлим вәсаитләримизи истифадә етмәјин јолу һагда даһа әтрафлы өјрәнмәк үчүн «Ҝөзәтчи гүлләси» журналынын 2018-ҹи ил октјабр сајында дәрҹ олунан «Һәгигәти өјрәдәк» адлы мәгаләјә бахын.\n^ абз. 25 Һал-һазырда инҝилис вә португал дилләриндә мөвҹуд олан бу дәрсләр ҝәләҹәкдә диҝәр дилләрдә дә әлчатан олаҹаг.\n^ абз. 16 Бундан әлавә, јалан динлә әлагәси олан ҝәнҹләр дүшәрҝәләринә, тәһсил оҹагларына, јахуд истираһәт мәркәзләринә үзв олмамалыјыг. Мәсәлән, бәзи әразиләрдә дини тәшкилатлар ҝимназијалар, иҹтимаи һовузлар, сағламлыг оҹаглары тәсис едир. Ҝәнҹләр үчүн нәзәрдә тутулан бу тәшкилатлар фәалијјәтләринин дини олмадығыны иддиа етсәләр дә, әслиндә дини дүшүнҹә вә дини мәгсәдләр ашылајан тәшкилатлардыр.\n^ абз. 17 Дини тәшкилатлара бағлылығы олан ишләрә даир Мүгәддәс Китаб принсипләри барәдә әтрафлы мәлумат алмаг үчүн «Ҝөзәтчи гүлләси» журналынын 1999-ҹу ил 15 апрел сајында дәрҹ олунмуш «Охуҹуларын суаллары» рубрикасына (рус.) бахын.\n^ абз. 84 ШӘКЛИН ИЗАҺЫ. Хәбәрләрдә елан олунан «сүлһ вә тәһлүкәсизлик» бәјанаты кафедә отуран мүштәриләрин марағына сәбәб олур. Саһә хидмәтиндән сонра фасилә едән мәсиһи әр-арвад бу хәбәрә алданмыр.


Q=13	C=0	SS=0	LS=6	PS=6	DC=0	LC=0	SD=0	BS=0	G0=10	G1=8	G2=4	DLID=az_RU	BODY=Атын ајаглары | Тәкамүл, јохса јарадылыш мөҹүзәси?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал болгар гуҹарат гырғыз еве ермәни естон зулу иврит илок инҝилис исланд испан италјан каннада кинјаруанда кирунди кореја коса лингала лози малагаси малајалам маратһ маҹар оромо полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил тви телугу тигре тсонга түрк урду фин франсыз хорват чех читонга чичева јапон јунан ҝүрҹү һилигајнон һинд әрәб\nАТ (ЕГУУС ҸАБАЛЛУС) саатда 50 километр сүрәтлә чапа билир. Бу заман бөјүк механики иш ҝөрүлсә дә, аз енержи сәрф олунур. Бәс бу, неҹә мүмкүндүр? Сирр атын ајагларындадыр.\nҜәлин ат чапаркән нә баш вердијинә бахаг. Ат ајагларыны јерә вуранда еластик әзәлә-вәтәр бирләшмәләри енержини өзүнә јығыр, сонра исә јај кими ачыланда ат габаға сычрајыр.\nҮстәлик, чапар атын ајагларында јүксәк тезликли титрәмә олур, бу да вәтәрләри зәдәләјә биләр. Лакин ајаглардакы әзәләләр амортизатор кими фәалијјәт ҝөстәрир. Тәдгигатчыларын «јүксәк сәвијјәли әзәлә-вәтәр дизајны» адландырдыглары бу структур аты һәм сүрәтли, һәм дә ҝүҹлү едир.\nМүһәндисләр атын ајаг гурулушуну дөрдајаглы роботларда тәтбиг етмәјә чалышырлар. Лакин Массачусетс Технолоҝија Институтунун Биомиметика вә Робототехника лабораторијасынын вердији мәлумата әсасән, бу ҹүр мүрәккәб гурулушу индики материалларла вә мүһәндис биликләри илә тәкрарламаг һеч дә асан дејил.\nНеҹә дүшүнүрсүнүз? Атын ајаг гурулушу тәкамүлүн нәтиҹәсидир, јохса јарадылыш мөҹүзәсидир?


Q=2	C=0	SS=0	LS=2	PS=0	DC=0	LC=0	SD=0	BS=1	G0=36	G1=20	G2=9	DLID=az_RU	BODY=Nur-az.com - Һаҹы Талени тәһгир едән Нијамәддин Ордуханлы өзү аҹиз вә горхагдыр\n4 Шәввал 1442\n27 Ордибеһешт 1400\nҺаҹы Талени тәһгир едән Нијамәддин Ордуханлы өзү аҹиз вә горхагдыр\nГүдрәт Һәсәнгулијевә, Нијамәддин Ордуханлыја јалтаг, ҜӨЗӘҜИРӘН дејәндә аҹыгларына ҝәлир, бизи онлары тәһгир етмәкдә иттиһам едирләр. Һалбуки биз онлара лајиг олдуглары сөзләри чох мүлајим бир формада, тәһгир етмәдән јазырыг. Јәни башга нә дејәсән Гүдрәт кими адамлара. Әслиндә о,Â халгы тәһгир етмишдир. Чүнки һәм өзүнү сечкиләрдә Илһам Әлијевә алтернатив билир, мүхалифәт һесаб едир, һәм дә дебатларда мүхалифәт лидеринә һүҹум чәкир, Илһам Әлијеви тәбрик едир. Бу инсан әслиндә халгы тәһгир едир, әлә салыр, 40 мин сәслә (?!) намизәдлијини гејдә алдырыр, даһа сонра чыхыр һәтта Меһрибан Әлијева, Васиф Талыбов кими инсанларын витсе президентлијә лајиг олдугларыны сөјләјир. Бу ҹүр мөвгесиз, сәмәрәсиз, халгы әлә салан, јалтаг инсана нә ад верәсән?\nНијамәддин Ордуханлы да Гүдрәт кими бир инсаны өзүнә рәһбәр сечибсә демәли, о, ондан да ашағы сәвијјәли бир инсандыр. Чүнки рәһбәр сечдијин инсанын сәндән јухары олдуғуну етираф етдијин үчүн ону өзүнә рәһбәр сечирсән.\nНијамәддин Ордуханлы јазыр ки, Иран моллаларынын әлиндән өпән Һаҹы Тале һагда јазанда бизә һүҹумлар едирләр. Һүҹум едәнләр дә ҝүја иранлылардыр. Әслиндә Һаҹы Таленин Иранда јох Азәрбајҹанда нә гәдәр севәни, моизәләриндән бәһрәләнән ардыҹылы вардыр. Сәнә һүҹум етмәк лазым ҝәлсәјди Ирана нә еһтијаҹ вардыр ки, елә онлар сәнә һүҹум едәрди. Етмәјибләр ки? Күчәдә тутуб үзүвә түпүрмәјибләр ки? Нијә онда әл чәкмирсән Һаҹы Таледән, Ирандан, Иран молласындан. Өзү дә һәјасыз адам дејир ки, тәһгирә әл атанлар аҹизләр вә горхаглардыр. Өзү исә Һаҹы Талени тәһгир едир. Ону тәһгир етмәклә ону севән бүтүн диндарлары тәһгир едир. Тәһгир исә бундан ибарәтдир. Демәли, һамыја мәлумдур ки, "Иран моллаларынын әлини өпән" ифадәси Иран, шиә әлејһдары бириндән сәсләндирилирсә јүз фаиз тәһгир етмәк гәсдијлә едилир. Јохса өз-өзлүјүндә һансыса бир молланын, өзү дә сырадан бир молла јох, бир ајәтуллаһын әлиндән өпмәк ади бир шејдир, бурада ајыб јохдур. О, јашда вә елмдә, иманда ағсаггалдыр, шиә руһанисидир, онун әлиндән өпмәк ајыб дејил. Амма сизин кими, Гүдрәт кими Фөвгәлназирин ајағындан өпмәк, Ираны писләмәклә Исраил сәфирлији гапысында зәнҹирләнмәк шәрәфсизликдир.Â\nШәхсән Нијамәддин Ордуханлынын, онун сатылмыш лидеринин мәнәви һаггы чатмыр ки, Һаҹы Тале кими оғуллар һагда пис сөз десин. Билирсинизми нијә? Чүнки Гүдрәт Һәсәнгулијев мүхалифәтчи иди. Һаҹы Тале дә зүлм һакимијјәтинә мүхалифдир. Амма Гүдрәти ја "дубинка" сындырды, ја да пул, вәзифә, депутатханадакы тәјинатла отурмаг. Һәр ики һалда адам артыг сатылмыш бирисидир. Амма Һаҹы Тале нә пула, нә дә вәзифәјә сатылмады. Аллаһ изн вердикдә ону "дубинка" да сындыра билмәди. Сиз мурдар ағзыныза Һаҹы Таленин адыны нә һагла алырсыныз?\nНијамәддин билсин ки, әҝәр бир иранлы ајәтуллаһын әлини өпмәк Иран аҝенти олмагдырса онда онун лидери олан Гүдрәтин бир вахтлар лидери вә президенти олмуш Елчибәј өзүнү Мустафа Камал Ататүркүн әсҝәри һесаб едирди. О заман Елчибәј Түркијә аҝенти иди? Мустафа Камал Ататүрк Иран шаһы Рза хан Түркијәјә ҝәләндә аз галырды онун әлиндән өпсүн. Инди о, Иран аҝентидир? Нијамәддин инди ағлынҹа "Иран молласы" демәклә ҝүја Ајәтуллаһ Нури Һәмәданини кичилтмәјә чалышыр. Амма мискин анламыр ки, Нури Һәмәдани кими бири (Имам Хомејни) Елчибәјин өзүнә командан билдији Ататүркүн өнүндә тәвазөкарлыг ҝөстәрдији Рза Ханын Пәһләвиләр сүлаләсини девириб. Чүнки мөвгеләриндә гәтијјәтли олуб залымын өнүндә мөһкәм дајаныблар. Сизин кими сатылмајыблар.\n3949 дәфә бахылыб


Q=19	C=12	SS=0	LS=3	PS=6	DC=0	LC=0	SD=0	BS=2	G0=19	G1=15	G2=6	DLID=az_RU	BODY=Јерусәлимдәки мәбәд | Һәвари Булус | Билирсиниз?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Малта Мјанма Нидерланд Норвеч Самоа Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар га газах гарифуна гуарани гырғыз дхолуо еве ермәни естон ефик зулу ибо иврит илок инҝилис исоко испан италјан каонде каталан кечуа (Боливија) кикамба киконго кикујју кимбунду кинјаруанда кирунди кореја коса латыш лингала лози лувале луганда малагаси малај мајја маҹар михе науатл (Шимали Пуебла) науатл (мәркәзи) нгабар нзема нјанека осетин папјаменто (Аруба) папјаменто (Күрасао) полјак португал румын рус санго сапотек (Истм) себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи татар тви тетела тив тигре ток-писин тотонак тсонга тумбука түрк умбунду фин франсыз хорват чех чибемба чилуба читонга читонга (Малави) чичева шона јапон јоруба јунан ҝүрҹү Һаити креолу һауса һилигајнон әрәб\nЈерусәлим мәбәдини бәрпа едәркән Һирод һансы чәтинликләрлә гаршылашмышды?\nСүлејман падшаһ Јерусәлим мәбәдини бир тәпә үзәриндә тикмишди. Онун әтрафында һамар һәјәт јаратмаг мәгсәдилә тәпәнин шәрг вә гәрб һиссәләриндә горујуҹу бәндләр һөрмүшдү. Һирод истәјирди ки, онун бәрпа едәҹәји мәбәд Сүлејманын мәбәдиндән даһа мөһтәшәм олсун. Бунун үчүн о, тикилинин моделини дәјишди.\nҺиродун мүһәндисләри мәбәдин шимал тәрәфиндәки һәјәти ҝенишләндирдиләр. Ҹәнуб тәрәфиндәки һәјәти дә 32 метр артырдылар. Буна мүвәффәг олмаг үчүн бир нечә даш анбар тикилди вә һүндүрлүјү 50 метр олан горујуҹу бәнд һөрүлдү.\nҺирод чалышырды ки, бу тәмир иши јәһудиләрин ибадәтинә вә гурбан тәгдим етмәләринә һеч бир манечилик төрәтмәсин. Јәһуди тарихчиси Иосифин сөзләринә ҝөрә, Һирод һәтта јәһуди каһинләринә бәнна вә дүлҝәр сәнәтини өјрәнмишди ки, мүгәддәс әразијә кәнар шәхсләр ајаг басмасын.\nЛајиһәнин баша чатмасыны ҝөрмәјә Һиродун өмрү јетмәди. Ерамызын 30-ҹу илиндә бәрпа ишләринин башламасындан артыг 46 ил кечмишди (Јәһја 2:20). Бу иши биринҹи әсрин орталарында Һиродун бөјүк оғлу II Агриппа баша чатдырды.\nНәјә ҝөрә Малта сакинләри һәвари Булусун гатил олдуғуну дүшүнүрдүләр?\nӘдаләт илаһәси (солда) әдаләтсизлик илаһәсини дөјүр\nОла билсин, Малта адасынын сакинләриндән бәзиләри јунан дини фәлсәфәсинә ујмушдулар. Малтада ҝәми гәзасына дүшәндән сонра Булусун башына ҝәләнләр «Һәвариләрин ишләри» китабында јазылыб. Аданын сакинләри гәзадан сағ чыханларын исинмәси үчүн тонгал галамышдылар. Һәвари бу тонгала бир дәстә чырпы атанда бир ҝүрзә онун әлиндән јапышды. Бу заман ададакылар дедиләр: «Шүбһәсиз, бу адам гатилдир. Дәниздән сағ-саламат чыхса да, Әдаләтин әлиндән ҹаныны гуртара билмәди» (Һәвариләрин ишләри 28:4).\nБу ајәдә «Әдаләт» кими тәрҹүмә олунан јунан сөзү дике, еһтимал ки, әдаләт мәфһумунун шәхсләндирилмиш образыны нәзәрдә тутур. Лакин јунан мифолоҝијасында Дике әдаләт илаһәсинин адыдыр. Дејиләнә ҝөрә, һәмин илаһә инсанлары мүшаһидә едиб ҝизли галан әдаләтсизликләри Зевс аллаһына чатдырырды ки, ҝүнаһкарлар ҹәзасыз галмасын. Бир мәнбәјә әсасән, јәгин, Малта сакинләри белә дүшүнүрдүләр: «Булус дәниздән ҹаныны гуртарса да, илаһә Дикенин әлиндән ҹаныны һеч ҹүр гуртара билмәди... Буна ҝөрә дә илаһә ҝүрзә ҝөндәрди». Булуса һеч бир хәтәр дәјмәдијини ҝөрән ҹамаат фикрини дәјишди.\nБилирсиниз? Октјабр—декабр 2015


Q=6	C=6	SS=2	LS=0	PS=2	DC=2	LC=0	SD=0	BS=1	G0=31	G1=22	G2=12	DLID=az_RU	BODY=Тамаһ вә Нәфс—Мүгәддәс Китабын Бахышы\nМҮГӘДДӘС КИТАБЫН БАХЫШЫ | ТАМАҺ ВӘ НӘФС\nТамаһ вә нәфс\nАиләнин дағылмасы, хәстәликләр, виҹдан әзабы. Нәфсинә тәслим олан инсан ахырда бу аҹылары јашајыр. Бәс нә едәк ки, нәфсин вә тамаһын гурбаны олмајаг?\nТамаһ вә нәфс нәдир?\nИнсаны јолдан чыхаран, пис әмәлләрә ширникдирән истәјә тамаһ, јахуд нәфс дејилир. Мәсәлән, мағазада алыш-вериш едәндә ҝөзүнүзә чох арзуладығыныз бир әшја саташыр. Ани олараг ағлыныздан белә бир фикир кечир: «Нә буну ҝөтүрәрдим, һеч кимин хәбәри дә олмазды». Амма бу дәм дахилдән бир сәс, јәни виҹданыныз сизә сәсләниб «олмаз!» дејир вә сиз бу ҝүнаһлы фикри бејниниздән говуб јолунуза давам едирсиниз. Бу һалда демәк олар ки, сиз тамаһа үстүн ҝәлдиниз.\nӘҝәр сиздә бу ҹүр нәфси истәкләр јаранырса, бу о демәк дејил ки, сиз пис инсансыныз. Мүгәддәс Китаба әсасән, һамы нәфси илә сынаныр (1 Коринфлиләрә 10:13). Әсас одур, бу истәкләр јарананда сиз неҹә давранырсыныз. Бәзи инсанлар бу нәфси истәкләри гәлбиндә бөјүдүр вә ҝеҹ-тез тамаһына тәслим олур. Бәзиләри исә бу истәјин ҝүнаһ олдуғуну баша дүшдүјү үчүн ону дәрһал боғур.\n«Һәр кәс өз нәфси илә товланыб алданараг сынаныр» (Јагуб 1:14).\nНәјә ҝөрә нәфси истәкләри дәрһал боғмаг лазымдыр?\nЈагуб 1:15 ајәсиндә инсаны ҝүнаһа апаран аддымлар мәҹази диллә тәсвир олунур. Орада јазылыб: «Нәфс бојлу галыб ҝүнаһ доғур». Неҹә ки, һамилә гадын ҝеҹ-тез бәтниндәки ушағы дүнјаја ҝәтирир, еләҹә дә нәфси истәкләри үрәјиндә бөјүдән инсан әввәл-ахыр бир хәта төрәдәҹәк. Буна ҝөрә дә ҝүнаһлы арзулары бешикдәҹә боғмалыјыг, онларын көләси јох, ағасы олмалыјыг.\nБејнимиз нәфси истәкләри ојатдығы кими, өлдүрмәјә дә гадирдир. Бу ишдә бејнимизә неҹә көмәк едә биләрик? Фикримизи башга шејләрә ҹәмләмәклә, мәсәлән, достларла бир јердә јығышмаг, үнсијјәт етмәк вә ја мүсбәт шејләр барәдә фикирләшмәклә (Филиппилиләрә 4:8). Тамаһа тәслим олмағын јашатдығы аҹыны, мәсәлән, мәнәви, физики јара алаҹағымызы вә Аллаһла мүнасибәтимизин корланаҹағыны тәсәввүр етмәк дә бизи ҝүнаһлы бәдәнин арзуларындан чәкиндирә биләр (Ганунун тәкрары 32:29). Бу ишдә дуанын да чох ҝүҹлү көмәји дәјә биләр. Пејғәмбәрләрдән бири демишди: «Даима дуа един ки, ҝүнаһа јол вермәјәсиниз» (Мәтта 26:41).\nНәфсин вә тамаһын гаршысында аҹиз олмамаг үчүн нә едә биләрик?\nТамаһын вә нәфсин тәһлүкәсини ҝөрмәли, онун садәлөвһ, нашы вә еһтијатсыз инсан үчүн тәлә олдуғуну гәбул етмәлијик (Јагуб 1:14). Инсаны әхлагсыз һәрәкәтләрә сөвг едән вә чох ағыр нәтиҹәләри олан нәфси истәкләрин тәһлүкәсини гәбул етмәк хүсусилә ваҹибдир (Мәсәлләр 7:22, 23).\nМәтта 5:29 ајәсиндә јазылыб: «Сағ ҝөзүн сәни ҝүнаһа сүрүкләјирсә, ону чыхарыб ат». Тәбии ки, бу мәсләһәт һәрфи мәна дашымыр! Бу сөзләрин мәнасы одур ки, әҝәр биз Аллаһы разы салмаг вә Онун вәд етдији әбәди һәјаты алмаг истәјириксә, бәдәнимизин үзвләриндә олан мејилләри, еләҹә дә нәфси истәкләри, мәҹази диллә десәк, өлдүрмәлијик (Колослулара 3:5). Биз тамаһа вә нәфсә гәти шәкилдә «јох!» демәлијик. Аллаһын мөмин бәндәләриндән бири дуасында демишди: «Гојма ҝөзүм пуч шејләрә бахсын» (Зәбур 119:37).\nСөзсүз ки, өзүнә һаким олмаг асан дејил. Чүнки Мүгәддәс Китабда јазылдығы кими ҹисим зәифдир (Мәтта 26:41). Бу сәбәбдән биз чох хәталар едирик. Амма биз үрәкдән пешман оланда вә төрәтдијимиз әмәли тәкрарламајанда мәрһәмәт вә шәфгәт саһиби олан Јеһова Аллаһ бизи бағышлајыр (Зәбур 103:8). Шүкүрләр олсун ки, Аллаһ бизә гаршы мәрһәмәтлидир!\n«Анҹаг сәһвләримизи ҝөрсәјдин, ким дајана биләрди, еј Јеһова?» (Зәбур 130:3).


Q=16	C=8	SS=0	LS=5	PS=11	DC=0	LC=0	SD=0	BS=1	G0=22	G1=17	G2=8	DLID=az_RU	BODY=Биз неҹә јаранмышыг? «Јарадылыш» китабы бу барәдә нә дејир?\nҮЗ ГАБЫҒЫНДАКЫ МӨВЗУ Нәјә ҝөрә Аллаһын Кәламы илә марагланмаға дәјәр?\nҮЗ ГАБЫҒЫНДАКЫ МӨВЗУ Биз неҹә јаранмышыг?\nҮЗ ГАБЫҒЫНДАКЫ МӨВЗУ Бәшәријјәтин азад олунмасы үчүн Аллаһын тәдбири\nҮЗ ГАБЫҒЫНДАКЫ МӨВЗУ «Биз Мәсиһи тапмышыг»\nҮЗ ГАБЫҒЫНДАКЫ МӨВЗУ Бүтүн милләтләр үчүн хош хәбәр\nБошанма һәјатын сону дејил\nDRAW CLOSE TO GOD Јеһова сизи үрәкдән бағышлады\nМҮГӘДДӘС КИТАБ ҺӘЈАТЛАРЫ ДӘЈИШИР «Инсанлар мәнә нифрәт едирди»\nРәнҝләрин сизә тәсири\nСиз нәјә ҝөрә гапы-гапы тәблиғ едирсиниз?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Боливија) кикујју кинјаруанда кирунди кореја коса малагаси маҹар нзема полјак португал румын рус себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб\nҜөзәтчи гүлләси | октјабр 2013\nҮЗ ГАБЫҒЫНДА | АЛЛАҺЫН КӘЛАМЫ НӘДӘН БӘҺС ЕДИР?\nБиз неҹә јаранмышыг?\n«Јарадылыш» Мүгәддәс Јазыларын илк китабыдыр вә бурада Каинатын башланғыҹындан бәһс олунур. Орада дејилир: «Башланғыҹда Аллаһ ҝөјләри вә јери јаратды» (Јарадылыш 1:1). Биткиләри вә һејванлары јарадандан сонра Улу Танры илк инсанлар олан Адәмлә Һәвваны јаратды. Һејванлардан тамамилә фәргли олараг, онлар һәм Аллаһын хүсусијјәтләрини әкс етдирә билирдиләр, һәм дә ирадә азадлыглары вар иди. Беләҹә, онлар етдији һәр бир һәрәкәтин мәсулијјәтини дашыјырдылар. Аллаһ истәјирди ки, бүтүн инсанлар әмин-аманлыг ичиндә әбәдијјән јашасын. Әҝәр онлар Јараданын әмрләринә риајәт етсәјдиләр, онда бәшәријјәтлә бағлы Аллаһын нијјәтинин һәјата кечмәсиндә онларын да пајы олаҹагды.\nЛакин Аллаһын мәләкләриндән бири өз егоист мәгсәдләрини һәјата кечирмәк үчүн инсанлардан истифадә етди. О, «Дүшмән» мәнасыны верән Шејтан адыны алды. Шејтан илан васитәсилә Һәвваны алдадараг деди ки, Аллаһын рәһбәрлији олмадан даһа јахшы јашаја биләр. Адәм вә Һәвва онун сөзләринә ујараг Јараданлары илә мүнасибәтләрини корладылар. Јанлыш сечимләри уҹбатындан илк валидејнләримиз әбәди һәјаты итирдиләр вә бүтүн инсанлара ҝүнаһы, гејри-камиллији вә һеч ҹүр ҹанымызы гуртара билмәдијимиз өлүмү өтүрдүләр.\nАмма Күлли-Ихтијар Аллаһ дәрһал һәрәкәтә кечди. О, Адәмин нәслинә әбәди һәјаты газанмасы үчүн бир шанс верди. Аллаһ Шејтанын, Адәм вә Һәвванын төрәтдији бүтүн зүлм вә ситәмләри арадан галдыраҹаг бир «өвлад»ын олаҹағыны габагҹадан билдирмишди (Јарадылыш 3:15). Бу «өвлад»ын ким олаҹағыны заман ҝөстәрәҹәкди.\n«Өвлад» ҝәләнә гәдәр Шејтан дурмадан Аллаһын бу хош нијјәтинә мане олмаға чалышырды. Ҝүнаһ вә пислик ишыг сүрәти илә дүнјаја јајылды. Худавәнд Рәбб дашгын васитәсилә бүтүн писләри мәһв етмәк гәрарына ҝәлди. Аллаһ салеһ бәндәси Нуһа өзүнүн вә аиләсинин, һәмчинин һејванларын хилас олмасы үчүн гуту формасында бөјүк ҝәми тикмәји бујурду.\nДашгындан дүз бир ил сонра Нуһ пејғәмбәр вә аиләси ҝәмидән писликдән тәмизләнмиш јер үзүнә чыхдылар. Анҹаг «өвлад» һәлә дә ҝәлмәмишди.\nЈарадылыш 1-дән 11-дәк фәсилләринә, Јәһуда 6, 14, 15 вә Вәһј 12:9 ајәләринә әсасланыб.\nоктјабр 2013 | Аллаһын Кәламы нәдән бәһс едир?\nҜӨЗӘТЧИ ГҮЛЛӘСИ октјабр 2013 | Аллаһын Кәламы нәдән бәһс едир?


Q=6	C=0	SS=0	LS=6	PS=0	DC=0	LC=0	SD=0	BS=1	G0=21	G1=19	G2=14	DLID=az_RU	BODY=Nur-az.com - “МҮНАФИГУН” (МҮНАФИГЛӘР) АЈӘСИ\n20 Ауғустос 2017\n“МҮНАФИГУН” (МҮНАФИГЛӘР) АЈӘСИ\nБиз өвладларымызы Әли ибн Әби Талибин (с) мәһәббәти илә таныјырыг.\n“Мәһәммәд” (с) сурәсинин 30-ҹу ајәсиндә бујурулур:\n“Әҝәр Биз истәсәјдик, онлары (мүнафигләри) мүтләг сәнә ҝөстәрәрдик, сән дә онлары мүтләг таныјардын. Сән онсуз да онлары данышыг тәрзләриндән таныјаҹагсан!”\nБу ајәдә исә дүшмәнчилијә ишарә олунур. Аллаһ-таала мүнафигләр вә онларын нишанәләри һагда сөз ачараг бујурур: “Әҝәр Биз истәсәк, онлары сәнә ҝөстәрәр, һәтта онларын чөһрәләринә әламәт вә нишанә гојарыг. Бунунла да бир бахышла онлары таныјарсан.” Сонра әлавә едәрәк бујурур: “Сән онсуз да онлары данышыг тәрзләриндән таныјаҹагсан!” Чүнки һәр вахт ҹиһад вә мүһарибәдән сөз дүшәндә, онлар бу ишдән бојун гачырмаға вә ҹамааты руһдан салмаға ҹәһд ҝөстәрәҹәк, јахшы вә пак инсанлардан сөз дүшдүкдә исә онлары ләкәләмәјә чалышаҹаглар.\nƏбу Сәид Худридән нәгл олунан мәшһур бир һәдисдә “Онсуз да онлары данышыг тәрзләриндән таныјаҹагсан” ҹүмләсинин тәфсири илә бағлы белә дејилир: “Онлар Әли ибн Әби Талибә олан кин-күдурәт вә әдавәтләри илә танынарлар.”\nҺаким Һәскани “Шәваһидут-тәнзил” китабында бу һәдиси үч сәнәдлә, Сүјути исә “Әд-дуррул-мәнсур” тәфсириндә Ибн Мәрдәвејһ вә Ибн Әсакирдән (онлар да Әбу Сәид Худридән) нәгл етмишләр. (“Шәваһидут-тәнзил”, 2-ҹи ҹилд, сәһ. 178, һәдис: 883-885; “Әд-дуррул-мәнсур”, 6-ҹы ҹилд, сәһ. 66.)\nСүјути Ибн Аббасдан башга бир рәвајәт нәгл едир: “Биз Пејғәмбәри-әкрәмин (с) дөврүндә мүнафигләри јалныз Әли ибн Әби Талибә (ә) кин-күдурәт вә әдавәтләри илә таныјырдыг!” (“Шәваһидут-тәнзил”, 2-ҹи ҹилд, сәһ. 178, һәдис: 883-885; “Әд-дуррул-мәнсур”, 6-ҹы ҹилд, сәһ. 66.)\nБу һәдиси нәгл едән равиләр вә китаблар јухарыдакыларла битмир. Ону Ҹабир ибн Абдуллаһ Әнсари вә Әбузәр Гифари дә нәгл етмишдир.\nİбн Әбдүл-Бир “Истијаб” китабында Ҹабир ибн Абдуллаһ Әнсаридән, Муһиббуддин Тәбәри исә “Әр-ријазун-нузрә” китабында Әбузәр Гифаридән белә нәгл етмишдир: “Биз Пејғәмбәри-әкрәмин (с) дөврүндә мүнафигләри анҹаг үч јолла таныјырдыг: Аллаһы вә Пејғәмбәри (с) тәкзиб етдикдә, намаздан (ҹамаат намазындан) бојун гачырдыгда вә Әли ибн Әби Талибә (ә) әдавәт бәсләдикдә.” (“Истијаб”, 2-ҹи ҹилд, сәһ. 464 вә “Әр-ријазун-нәзрә”, сәһ. 214.)\nӘһли-сүннәнин биринҹи дәрәҹәли мәнбәләриндән сајылан Термизинин “Сәһиһ” китабында да бу һәдис ики сәнәдлә Әбу Сәид Хидри вә Үммү Сәләмәдән нәгл олунмушдур. (Үммү Сәләмәнин һәдисинин јухарыдакы һәдислә азаҹыг фәрги вар.) (“Сәһиһи-Термизи”, 5-ҹи ҹилд, сәһ. 635, һәдис: 3717.)\nİбн Әсакир “Тарихуд-Дәмәшг” китабында Әбу Сәид Худридән, Ҹабир ибн Абдуллаһ Әнсаридән, Ибадәт ибн Самитдән вә Мәһбуб ибн Әбиз-Зәнаддан бу мәзмунда вә буна охшар бир нечә һәдис нәгл етмишдир. (“Тәлхису тарихид-Дәмәшг”, 17-ҹи ҹилд, сәһ. 370-371, “Дарул-фикр” чапы.)\nИбадәт ибн Самитин рәвајәтиндә белә дејилир: “Биз өвладларымызы Әли ибн Әби Талибин (с) мәһәббәти илә таныјырыг. Кимин Әли ибн Әби Талиби (ә) севмәдијини ҝөрсәк, билирик ки, биздән дејил!”\nМәһбуб ибн Әбиз-Зәнадын һәдисиндә әнсарын дили илә дејилир: “Нә вахт бир кәс Әли ибн Әби Талибә (ә) гаршы кин-күдурәт вә әдавәт ҝөстәрсәјди, баша дүшүрдүк ки, о, өз атасынын оғлу дејил!” (“Тәлхису тарихид-Дәмәшг”, 17-ҹи ҹилд, сәһ. 370-371, “Дарул-фикр” чапы.)\nБу мәзмунда рәвајәтләр чохдур вә бәһсимизи Пејғәмбәри-әкрәмин (с) бујурдуғу бир һәдислә сона јетиририк. Пејғәмбәри-әкрәм “Хејбәр” ҝүнү имам Әли (ә) һаггында ҝениш сөһбәти әснасында белә бујурмушдур:\n“Еј ҹамаат! Өвладларынызы Әли мәһәббәти илә сынагдан кечирин. Һәгигәтән, Әли (һеч кими) азғынлыға дәвәт етмәз вә һидајәтдән узаглашдырмаз. Ону севән сиздәндир, она кин-күдурәт вә әдавәт бәсләјән исә сиздән дејил!”\nБу рәвајәтләри диггәтлә арашдырдыгда, елә бир шәхсијјәтлә үзләширик ки, она ешг вә мәһәббәт иман, онунла әдавәт күфр вә мүнафиглик нишанәсидир. Бу рәвајәтләр имам Әлинин (ә) тәрәфдарларына ағыр ишкәнҹәләр верән, дүшмәнләрини исә вәзифә күрсүсүндә әјләшдирән “әмәвиләр” кими азғын сүлаләни өтүб-кечмиш, һәмин дөврүн инсанларынын дилиндә доланмышдыр. Һәтта үмуми мәҹлисләрдә о һәзрәти сөјмәк вә ләнәтләмәк вәзифәјә чатмаг үчүн бир васитә сајылырды. Доғрудан да, дүнјанын шәргини гәрбини бүрүјән, тарих, тәфсир вә һәдис китабларында тез-тез хатырланан фәзиләтләрин инадкар дүшмәнләрин нәзарәтиндән јајыныб, бу ҝүн бизим әлимизә чатмасы тәәҹҹүблүдүр. Бу бүтүн әсрләрдә һагг нурунун горунмасынын Әли ибн Әби Талибин (ә) имамәт вә хилафәтинин бүтүн нәсилләрә чатдырылмасынын јалныз илаһи јардымларла мүмкүн олдуғуну ҝөстәрир!


Q=16	C=5	SS=0	LS=11	PS=0	DC=0	LC=0	SD=0	BS=3	G0=14	G1=10	G2=5	DLID=az_RU	BODY=Адәт-әнәнә — AQRA Elmin İnkişafına Dətsək İctimai Birliyi\nАзәрбайҹан гадыны ләйагәт таҹыдыр\n16 декабря, 2013 Адәт-әнәнә, Азәрбајҹан\nБахыш сайы: 701\nАИЛӘ!!! Мүгәддәслийи өлчүйә ҝәлмәйән бир амил. Дөрд һәрфдән ибарәт олан бу кәлмәдә нә гәдәр үлвиййәт, нә гәдәр гүдсиййәт вар. Аилә иҹтимаиййәтин тәмәл дашыдыр. Аилә гурмаг! Бу, йеткинлик йашына чатан һәр бир инсанын әсас вәзифәсидир, ейни заманда Аллаһын гойдуғу йол вә Пейғәмбәрин буйурдуғу ваҹиб әмәлләрдән биридир. Мәһз гурмаг. Јәни зәррәни-зәррә үстүнә, гәтрәни-гәтрә үстүнә йығмагла аилә адлы бир сарай уҹалтмаг. Елә бир […]\nДилимизин сафлығыны горуйаг!\n7 декабря, 2013 Адәт-әнәнә, Азәрбајҹан\nБахыш сайы: 679\nДил Дөвләтин әсас рәмзләриндән биридир вә биринҹисидир! Өз дилиндә саф данышмағы баҹармайан инсан нәғмә охуйа билмәйән бүлбүл кимидир. Агилләр дилин доғмалығы барәдә елә ҝөзәл фикирләр, һикмәтләр сөйләйибләр ки, о кәламларын һәр бири инсанын гәлбини диггәтә ҝәтирир, ону өз елинә, өз дилинә даһа сых телләрлә бағлайыр. Дейирләр: “Бир халгы мәһв етмәк истәсән, онун дилини әлиндән ал!” Улу Өндәримиз Һейдәр Әлийевин тез-тез […]\nМәһәббәт йохса, мәрһәмәт\n28 мая, 2013 Адәт-әнәнә, Азәрбајҹан\nБахыш сайы: 656\nИки садә сөз… Садә олдуғу гәдәр дә мүрәккәб бир сөз. Чохуна ади ҝөрүнән бу кәлмәләр аилә адлы мөһкәм зәнҹирин һалгаларыдыр. Бу һалгаларын арасында ҝүзәшт, мүлайимлик, гайғы, үлфәт, сәдагәт даһа нәләри, нәләри бирләшдирән гейри-ади ҹазибә гүввәси вар… Мәһәббәт үзәриндә гурулан аиләнин тәмәлиндә мәрһәмәт, инам, етибар, сәмимиййәт олмазса, белә тәмәл үзәриндә уҹалан аилә сарайы узунөмүрлү олмаз. Чох тәәссүфләр олсун ки, мүасир дөврүмүздә […]\nБахыш сайы: 684\n“Өвладларынызын сизинлә йахшы давранмалары үчүн, сиз валидейнләринизлә йахшы давранын.” (Һәзрәт Әли (ә) –ын кәламларындан. Аналар! Бәшәриййәтә лайла чалан аналар! Нә илә гайтармаг олар сизин һаггынызы? Неҹә чыхмаг олар ана әзиййәтинин борҹундан? Неҹә гайтармаг олар ана нәвазишләринин әвәзини? Һәзрәти Пейғәмбәримиз буйуруб:”Ҹәннәт аналарын айаглары алтындадыр!” Бу мисалы һәрә бир ҹүр баша дүшүр. Кими дейир ки, ананын айағы дәйән йер ҹәннәтдир. Кими […]


Q=12	C=6	SS=6	LS=6	PS=6	DC=0	LC=0	SD=0	BS=0	G0=12	G1=9	G2=8	DLID=az_RU	BODY=Нә вахт өләҹәјимиз әввәлҹәдән мүәјјәнләшдирилиб? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) абхаз албан алман амһара африкаанс болгар га гырғыз еве ермәни естон зулу иврит илок инҝилис испан италјан каонде кинјаруанда кирунди кореја коса латыш лингала малагаси малајалам маҹар ндау осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар тви телугу тсва тсонга тумбука түрк түркмән фин франсыз хорват чех чибемба читонга чичева шона јапон јоруба јунан ҝүрҹү һауса һилигајнон һинд әрәб\nЈох, нә вахт өләҹәјимиз әввәлҹәдән мүәјјәнләшдирилмәјиб. Мүгәддәс Китабда ајдын ҝөстәрилир ки, Аллаһ инсанын талејини јазмыр вә инсан чох вахт тәсадүфән баш верән һадисә нәтиҹәсиндә өлүр (Ваиз 9:11).\nБәс Мүгәддәс Китабда «өлмәјин өз вахты» олдуғу дејилмир?\nДүздүр, Ваиз 3:2 ајәсиндә дејилир ки, «доғулмағын өз вахты вар, өлмәјин өз вахты. Әкмәјин өз вахты, көкүндән чыхартмағын өз вахты» вар. Лакин бу ајәнин контекстинә нәзәр салдыгда ҝөрмәк олур ки, бурада инсан һәјатынын ади ҝедишатындан бәһс едилир (Ваиз 3:1—8). Неҹә ки Аллаһ әкинчини һансыса вахтда нә исә әкмәјә мәҹбур етмир, еләҹә дә бизим өлүм вахтымызы мүәјјән етмәјиб. Бу ајәләрин мәғзи ондадыр ки, инсанын башы Јараданындан узаглашаҹаг гәдәр ҝүндәлик ишләрә гарышмамалыдыр (Ваиз 3:11; 12:1, 13).\nӨмрүмүзү узада биләрик\nҺәјатын кешмәкешли олмасына бахмајараг, ағыллы гәрарлар вермәклә әксәр һалларда өмрүмүзү узатмаг мүмкүндүр. Мүгәддәс Китабда јазылыб: «Һикмәтли адамын тәлими һәјат гајнағыдыр, инсаны өлүм тәләсинә дүшмәкдән ҝери гајтарыр» (Сүлејманын мәсәлләри 13:14). Муса пејғәмбәр исраиллиләрә демишди ки, Аллаһын әмрләринә әмәл етсәләр, өмүрләри узун олаҹаг (Ганунун тәкрары 6:2). Пис вә ја ағылсыз һәрәкәт етсәк, өзүмүз өз әлимизлә өмрүмүзү гысалтмыш олаҹағыг (Ваиз 7:17, Китабы Мукаддес).\nНә гәдәр ағыллы вә еһтијатлы олсаг да, өлүмдән гачмаг мүмкүн дејил (Ромалылара 5:12). Амма әбәдијјән белә олмајаҹаг, чүнки Мүгәддәс Китаба әсасән, тезликлә өлүм јох едиләҹәк (Вәһј 21:4).


Q=0	C=0	SS=0	LS=0	PS=0	DC=0	LC=0	SD=0	BS=1	G0=6	G1=5	G2=2	DLID=az_RU	BODY=4400-дән чох азәрбајҹанлы Алманија вәтәндашлығы алыб\nYanvar 8, 2018 - 7:47 PM Хәбәрин коду : 876380 Мәнбә : Дејерлер Link:\nМәлумата ҝөрә, Алманија вәтәндашлығы алан шәхсләрин 2244 нәфәри (50,9%-и) гадын, 2162 нәфәри (49,1%-и) исә кишидир.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, “Репорт”ун сорғусуна ҹаваб олараг Алманијанын Федерал Статистика Идарәсиндән билдирибләр: “1992-2016-ҹы илләрдә 4406 Азәрбајҹан вәтәндашы Алманија вәтәндашлығы алыб.”\nАзәрбајҹан вәтәндашларына Алманија вәтәндашлығы верилмәси илә бағлы ән јүксәк ҝөстәриҹи 2006-ҹы илдә гејд алыныб. Һәмин ил 398 азәрбајҹанлы Алманија паспорту алыб. Бу саһәдә ән ашағы ҝөстәриҹи исә 1996-ҹы илин пајына дүшүр. Белә ки, гејд едилән ил ҹәми 2 нәфәр Азәрбајҹан вәтәндашы Алманија паспорту әлдә едиб.\nФедерал Статистика Идарәсинин мәлуматына ҝөрә, 1996-ҹы илдә Азәрбајҹан вәтәндашы олан гадынлардан Алманија вәтәндашлығы алан олмајыб. Бу ҹәһәтдән ән јүксәк ҝөстәриҹи исә 2006-ҹы илдә гејдә алыныб. Гејд едилән дөврдә 186 азәрбајҹанлы гадын бу өлкәнин паспортуну әлдә едиб.\nКишиләрлә бағлы ән ашағы ҝөстәриҹи 1994-ҹү илдә, ән јүксәк нәтиҹә исә 2006-ҹы илдә гејдә алыныб. Белә ки, һәмин илләрдә мүвафиг олараг 1 вә 212 азәрбајҹанлы киши Алманија вәтәндашлығы алыб.


Q=6	C=4	SS=0	LS=0	PS=2	DC=0	LC=0	SD=0	BS=0	G0=34	G1=19	G2=6	DLID=az_RU	BODY=Елиша пејғәмбәр, ҹүзамлы Нааман вә гуллугчу гыз | Мүәгәддәс Китаб һекајәси\nБИЛИРСӘН бу балаҹа гыз нә дејир? О, јанындакы ханыма Јеһованын пејғәмбәри Елиша вә онун мөҹүзәләри һаггында данышыр. Бу ханым исраилли олмадығындан Јеһова Аллаһы танымыр. Ҝәл ҝөрәк бу гыз ханымын евинә неҹә ҝәлиб.\nХаным суријалыдыр. Әри Нааман исә Суријанын орду башчысыдыр. Суријалылар бу балаҹа исраилли гызы әсир ҝөтүрүбләр вә инди о, Нааманын арвадынын гуллугчусудур.\nНааман ҹүзам хәстәлијинә тутулуб. Бу чох пис хәстәликдир. Ондан инсанын һәтта әти дә чүрүјүр. Буна ҝөрә дә гыз Нааманын арвадына дејир: ‘Каш ки ағам Исраилә, Јеһованын пејғәмбәринин јанына ҝедәјди. Пејғәмбәр ону ҹүзамдан сағалдарды’. Бир аздан ханымын әри бу сөһбәтдән хәбәр тутур.\nНааман бу хәстәликдән тез сағалмаг истәјир вә Исраилә ҝетмәк гәрарына ҝәлир. Ораја чатдыгда Елишанын евинә үз тутур. Елиша гуллугчусуну ҝөндәриб Наамана Иордан чајына једди дәфә ҝирмәји тапшырыр. Нааманын буна чох аҹығы тутур: ‘Мәҝәр вәтәнимин чајлары Исраилин чајларынын һамысындан даһа јахшы дејилми?!’ Буну дедикдән сонра Нааман ораны тәрк едир.\nАмма онун гуллугчулары дејирләр: ‘Ағам, әҝәр Елиша сәнә чәтин бир иш тапшырсајды, мәҝәр ону етмәздинми? Инди нәјә ҝөрә онун дедији кими, чаја ҝириб јујунмајасан?’ Нааман гуллугчуларынын сөзүнә гулаг асыб једди дәфә Иордан чајына ҝирир. Бундан сонра онун бәдәни сағалыб бәркијир.\nНааманын севинҹи ашыб-дашыр. О, Елишанын јанына гајыдыб дејир: ‘Инди билдим ки, Исраилин Аллаһы јер үзүндә јеҝанә һәгиги Аллаһдыр. Хаһиш едирәм, бу һәдијјәләри мәндән гәбул ет’. Елиша ҹавабында дејир: ‘Јох, ҝөтүрмәрәм’. Елиша билир ки, һәдијјәләри алмаг дүзҝүн олмазды, чүнки Нааманы сағалдан Јеһова Аллаһ иди. Елишанын гулу Ҝеһази исә һәдијјәләри өзүнә ҝөтүрмәк истәјир.\nҜөр бунун үчүн Ҝеһази нә едир. Нааман ҝетдикдән сонра онун далынҹа гачыб дејир: ‘Елә индиҹә јанымыза достларымыз ҝәлиб, Елиша да мәни ҝөндәриб хаһиш едир ки, онлар үчүн пај верәсән’. Әлбәттә, бу јаландыр. Амма Нааман бунун јалан олдуғуну билмир вә һәдијјәләри Ҝеһазијә верир.\nҜеһази евә гајыданда артыг Елиша онун әмәлиндән хәбәр тутмушду. Буну она Јеһова билдирмишди. Елиша дејир: ‘Бу пислији етдијин үчүн Нааманын ҹүзамы сәнә ҝәләҹәк’. Белә дә олур!\nБүтүн бунлардан биз нә өјрәнә биләрик? Биринҹиси, балаҹа гыз кими биз дә Јеһова Аллаһ һаггында данышмалыјыг. Бу, чох инсанлара хејир ҝәтирә биләр. Икинҹиси, гүррәли олмамалыјыг, Аллаһын хидмәтчиләринә гулаг асмалыјыг. Јадындадырса, Нааман да әввәлҹә өзүнү гүррәли апарды. Үчүнҹүсү исә, Ҝеһази кими јалан данышмамалыјыг. Ҝөрдүјүн кими, Мүгәддәс Китабы охудугҹа чох шеј өјрәнирик, елә дејилми?\n2 Падшаһлар 5:1–27.


Q=10	C=10	SS=0	LS=0	PS=0	DC=0	LC=0	SD=0	BS=0	G0=7	G1=7	G2=6	DLID=az_RU	BODY=АНС-ин рүшвәт маневри\nХәбәр верилдији кими, журналист Анар Нифтәлијевин һәјат јолдашы, тәнгидчи Елнарә Тофиггызынын “Меди Сина” клиникасында әмәлијјат заманы дүнјасыны дәјишмәсиндән сонра һәким мәсулијјәтсизлији мөвзусу тәкрар ҝүндәмә ҝәлиб. Јазылы вә електрон мәтбуат органлары илә јанашы, телеканаллар да мөвзуја јер ајырыблар.\nАзНеwс.аз-ын мәлуматына ҝөрә, АНС телеканалында өтән һәфтә јајымланан, Елчин Әлибәјлинин мүәллиф програмы олан “Ачыг сөһбәт”дә дә мәһз Елнарә Тофиггызынын өлүмү илә бағлы мәсәләнин мүзакирә едиләҹәји ҝөзләнилирди.\nВерилишин бир нечә ҝүн әрзиндә јајымланан анонсунда тамашачылара мүраҹиәтлә програмда һансы өзәл хәстәханада өлүм фактынын баш вермәси илә бағлы мәлумат вериләҹәји билдирилирди. Анҹаг ҝөзләнилмәдән програмын илк јајымланан анонсунун мәтни дәјишдирилиб. Белә ки, сонрадан сәсләнән анонсда өзәл клиникаларда гијмәтләрин баһа, хидмәтин исә бу гијмәтләрә нисбәтән ашағы сәвијјәдә олмасы әксини тапыб. Ахшам јајымланаҹаг програмын анонсундакы дәјишиклик верилишын мөвзусунун да дәјишдирилдији еһтималыны јарадыр. Белә ҝүман етмәк олар ки, әввәлки анонсун ефирә верилмәсиндән сонра “Меди Сина” клиникасынын рәһбәрлији илә мүәјјән анлашма әлдә едилиб вә верилишин ахары дәјишдирилиб. Медиа бу еһтималлардан чыхыш едәрәк өзәл клиника илә верилишин апарыҹысы арасында ҝизли малијјә сөвдәләшмәси олдуғуну иддиа етмишди.\n6006 дәфә бахылыб


Q=8	C=5	SS=2	LS=2	PS=2	DC=2	LC=0	SD=0	BS=0	G0=21	G1=18	G2=16	DLID=az_RU	BODY=Һәгиги дин һансыдыр? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Валенсија Вјетнам Данимарка Еквадор жест дили Индонезија Исвеч Литва Македонија Малта Мјанма Непал Нидерланд Норвеч Самоа Тонга Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га газах ган гырғыз еве ермәни естон ефик зулу ибан иврит илок инҝилис исланд исоко испан италјан каонде каталан качин кинјаруанда кирунди кореја коса латыш лингала малагаси малај малајалам мамбве-лунгу маҹар монгол море нзема оромо осетин пангасинан папјаменто (Аруба) папјаменто (Күрасао) полјак португал португал (португал) румын рус себуан сепеди серб серб (латын) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тив тигре тсонга тумбука түрк түркмән фарс фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nМүгәддәс Китабда һәгиги динә вә јалан динә ибадәт едәнләр арасындакы фәрг белә тәсвир едилир: «Онлары бәһрәләриндән таныјаҹагсыныз. Һеч тикан колундан үзүм, гангал колундан әнҹир јығарлар?» (Мәтта 7:16). Тәбии ки, үзүмлә гангалын бәһрәсини ајырмаг олур, ејнилә, һәгиги динлә јалан дини дә онларын бәһрәләриндән вә ја сәҹијјәви хүсусијјәтләриндән танымаг олар.\nҺәгиги дин инсан фәлсәфәсини јох, Мүгәддәс Китаба әсасланан һәгигәтләри өјрәдир (Јәһја 4:24; 17:17). Бура руһ һагда һәгигәтләр вә јерүзү ҹәннәтдә олаҹаг әбәди һәјат һагда дини һәгигәтләр дә дахилдир (Зәбур 37:29; Әшија 35:5, 6; Һизгијал 18:4). О, һәмчинин дини сахтакарлыглары ифша етмәкдән чәкинмир (Мәтта 15:9; 23:27, 28).\nҺәгиги дин инсанлара Аллаһы танымаға көмәк едир. Онлара Аллаһын адыны — Јеһова адыны өјрәдир (Зәбур 83:18; Әшија 42:8; Јәһја 17:3, 6). О, инсанлара Аллаһын гәлиз вә ја әлчатмаз олдуғуну өјрәтмир, әксинә, Аллаһын бизим Она јахынлашмағымызы истәдијини өјрәдир (Јагуб 4:8).\nҺәгиги диндә вурғуланыр ки, Иса Мәсиһ Аллаһ тәрәфиндән ҝөндәрилән хиласкардыр (Һәвариләрин ишләри 4:10, 12). Һәгиги динин үзвләри Иса Мәсиһин әмрләринә әмәл едир вә ондан нүмунә ҝөтүрмәјә ҹан атырлар (Јәһја 13:15; 15:14).\nҺәгиги дин Аллаһын Падшаһлығына бәшәријјәтин јеҝанә үмид јери кими бахыр. Онун үзвләри фәал шәкилдә бу Падшаһлыг һагда инсанлара данышырлар (Мәтта 10:7; 24:14).\nҺәгиги дин инсанлары тәмәннасыз мәһәббәтә тәшвиг едир (Јәһја 13:35). Һәгиги дин бүтүн етник вә ирги груплара, мәдәнијјәтләрә, дилләрә вә милләтләрә һөрмәт етмәји өјрәдир (Һәвариләрин ишләри 10:34, 35). Мәһәббәтдән ирәли ҝәләрәк һәгиги динин үзвләри мүһарибәдә иштирак етмирләр (Микә 4:3; 1 Јәһја 3:11, 12).\nҺәгиги диндә дин хадимләринә пул өдәнилмир вә үзвләриндән кимләрәсә јүксәк дини ад верилмир (Мәтта 23:8—12; 1 Бутрус 5:2, 3).\nҺәгиги дин сијаси мәсәләләрдә тамамилә битәрәф мөвге тутур (Јәһја 17:16; 18:36). Анҹаг онун үзвләри Мүгәддәс Китаба ујғун давранараг, јашадыглары өлкәнин һакимијјәтинә һөрмәт вә итаәт едирләр. Онлар Мүгәддәс Китабдакы бу сөзләри әлдә рәһбәр тутурлар: «Падшаһа мәхсус шејләри падшаһа, [јерли һакимијјәтә] Аллаһа мәхсус шејләри Аллаһа верин» (Марк 12:17; Ромалылара 13:1, 2).\nҺәгиги дин һәјат тәрзидир, ритуал дејил вә ја формал характер дашымыр. Онун үзвләри һәјатын һәр саһәсиндә Мүгәддәс Китабын јүксәк әхлаг нормаларына садиг галырлар (Ефеслиләрә 5:3—5; 1 Јәһја 3:18). Онлар ҹан-дәрди ибадәт етмирләр, әксинә, «хошбәхт [Аллаһа]» ибадәтдән севинҹ дујурлар (1 Тимути 1:11).\nҺәгиги динә аз адам ибадәт едир (Мәтта 7:13, 14). Аллаһын ирадәсини јеринә јетирдикләринә ҝөрә һәгиги динин үзвләринә гаршы чох вахт гәрәзли мүнасибәт ҝөстәрилир, ришхәнд едилир вә онлар тәгиб олунурлар (Мәтта 5:10—12).\nҺәгиги дин инсанларын һиссләри илә мүәјјәнләшмир\nДини һиссләрә әсасланараг сечмәк тәһлүкәлидир. Мүгәддәс Китабда габагҹадан дејилир ки, вахт ҝәләҹәк инсанлар өзләринә «гулагларына хош ҝәләни ешитмәк үчүн өз истәкләринә ујғун мүәллимләр [дин хадимләри] сечәҹәкләр» (2 Тимутијә 4:3). Әксинә, Мүгәддәс Китаб бизи тәшвиг едир ки, һәтта ҝениш јајылмыш дин олмаса белә «Атамыз Аллаһын гаршысында пак вә гүсурсуз диндарлыг»ла мәшғул олаг (Јагуб 1:27; Јәһја 15:18, 19).\nИнсан өз динини нә үчүн јохламалыдыр?\nӘҝәр һансыса динә мәнсубсунузса, маһијјәт етибарилә, руһани һәјатыныз вә ҝәләҹәјиниз онун әлиндәдир.


Q=2	C=0	SS=0	LS=2	PS=0	DC=0	LC=0	SD=0	BS=1	G0=40	G1=37	G2=26	DLID=az_RU	BODY=Nur-az.com - Бин Салман Гасим Сүлејманијә гаршы нијә бу гәдәр кинлидир?\n17 Нојабр 2018\nБин Салман Гасим Сүлејманијә гаршы нијә бу гәдәр кинлидир?\nАмериканын “Нју-Јорк Тимес” гәзети 11 нојабрдакы бурахылышында ифша етди ки, өтән ил Әрәбистан вәлиәһди Мәһәммәд бин Салмана јахын кәшфијјат рәһбәрләри Иран Ислам Ингилабы Кешикчиләр Гвардијасынын Гүдс гүввәләринин команданы ҝенерал Гасим Селејманини террор етмәји планлашдырыбмышлар.\nГәзетин билдирдијинә ҝөрә, Бин Салмана јахын адамлар бу иш үчүн таҹирләрдән истифадә етмәк истәјирмишләр.\nҺаҹы Гасим Јахын Шәрг тәһлүкәсизлијинин биринҹи адамыдыр. О, илк нөвбәдә дүнјанын бу һәссас реҝионунда бир чох ибри (сионист), әрәби вә гәрби планлары зәрәрсизләшдириб. Она ҝөрә дә Әрәбистан дөвләт адамларынын ону реҝионда өзләринин әсас дүшмәни һесаб етмәләри тәбиидир. Сурија мәсәләсиндә Әрәбистан өзүнүн бүтүн сијаси вә һәрби етибарыны хәрҹләмишди. Амма бүтүн сәјләри пуча чыхды. Елә бу мәсәлә тәкликдә бәс едир ки, Али-Сәуд сүлаләси ҝенерал Сүлејманини террор етмәк үчүн јекдил олсунлар.\nАмма бу арада Мәһәммәд бин Салманын Һаҹы Гасимә гаршы шәхси дүшмәнчилији вардыр.Â\n1. Бин Салман “әсрин мүгавиләси” лајиһәсиндән узаглашдырылды. Бу лајиһә әҝәр баш тутсајды, инди Бин Салманын краллығы гәти иди вә АБШ тәрәфиндән бу мәсәлә тәзмин олунмушду.\n2. Бир сыра сүбутлар ҝөстәрир ки, Әрәбистанын дахили балансында да артыг Бин Салманын сијаси иштиракы өз рәнҝини итирмишдир. Һәмин сон бир нечә һәфтә әрзиндә ики милли лајиһәнин –Рөја адасы вә Ҹәддәни Мәдинәјә бирләшдирән Гәрби Асијада ән бөјүк метро– ачылышы олду, лакин бунларын һеч бириндә Бин Салман иштирак етмәди.\n3. Иш о јерә чатыб ки, ҹаван вахтларындан индијә кими кралын ән севимли вә ән ҝүвәндији оғлу олан Бин Салман барәдә крал шүбһәјә дүшүб, онун вәлиәһд постунда сәлаһијјәтләринин арашдырылмасы һәтта медиаја да чыхыб.\n4. Мөвзунун даһа да ајдынлашмасы үчүн 2015-ҹи ил мартын 26-ны хатырламаг лазымдыр. Һәмин ҝүн Бин Салман Әрәбистанын мүдафиә назири олараг журналистләри Әрәбистанын мүһарибә отағына вә Јәмәнә гаршы мүһарибәнин башланмасыны дүнјаја хәбәр вермәјә дәвәт етди. О ҝүн Бин Салманын елә һесаб едирди ки, гыса бир заманда Әнсаруллаһы мәғлуб едәҹәк, Јәмәндә тезликлә нүфуз газанараг реҝионда вә бејнәлхалг аләмдә галиб бир симаја чевриләҹәк. О елә ҝүман едирди ки, Јәмән мүһарибәси онун ләјагәтини Америкаја вә өлкә дахилиндә диҝәр шаһзадәләрә сүбут едәҹәк. Бин Салман бунунла Америкаја ҹәсарәтли олдуғуну, реҝионда ҝүҹлү һакимијјәтә малик олмаг габилијјәтини нүмајиш етдирмәк вә онлардан крал олмасы үчүн тәсдигнамә алмаг истәјирди. Үстәлик о, бунунла Фарс көрфәзи өлкәләринә дә өзү илә бағлы бир нөв месаж вермәк истәјирди.\n5. Јәмән Бин Салман үчүн чох мүһүм олдуғундан инди мәлум олуб ки, Кашикчинин фаҹиәли шәкилдә гәтлә јетирилмәси онун Бин Салманын Јәмән мүһарибәси илә бағлы һәрәкәтләрини ифша етмәк истәјинә ҝөрә олуб. Лондонда чапдан чыхан “Даилј Ехпресс” гәзети бир мәгаләдә гәтлә јетирилмиш журналист Ҹамал Кашикчинин јахынларына истинадла јазыб: “О, Сәудијјә Әрәбистанынын Јәмән мүһарибәсиндә кимјәви силаһдан истифадә етмәси илә бағлы деталлары ачыгламаг нијјәтиндә иди.” Гәзет өз бу сәнәди тәкмилләшдирмәк мәгсәдилә Кашикчинин достларындан биринин сөзләрини јазыр: “О, (Кашикчи) Ријад дөвләтинин Јәмәндә кимјәви силаһдан истифадә етмәси илә бағлы сәнәдләри сүбута јетирмәк үзрә иди.” Кашикчи өлүмүндән бир нечә ҝүн әввәл “Вашингтон Пост” гәзетиндә Бин Салмандан истәмишди ки, ағыр хәрҹләри олан Јәмән мүһарибәсинә сон гојсун. О мәгаләсиндә јазмышды ки, Әрәбистан 4 ил бојунҹа Јәмән мүһарибәси үзүндән јаранан зәрәрин гаршысыны алмалыдыр. Јәмән мүһарибәси Әрәбистанын милли тәһлүкәсизлијини вә Ислам аләминдә бу өлкәнин симасыны ләкәләмишдир.\n6. Јәмән мүһарибәсиндән 43 ај өтүр. Бин Салманын мәгсәдләринин һеч бири һәјата кечмәмишдир, үстәлик, бу мәгаләдә гејд етдијимиз илк үч гејд бирбаша Јәмән мүһарибәсинин нәтиҹәсидир. Инди бәлли олмушдур ки, Јәмән Мәһәммәд бин Салман адлы ҹаван вә тәҹрүбәсиз бир шаһзадәнин һакимијјәтә ҝәлмәјә тешнәлији вә тәдбирсизлијинин ашкар нүмунәсидир.\nҺабелә, Јәмән мүһарибәси Әрәбистан шаһзадәләринин вәлиәһдлә ихтилафлы бир мәсәләсинә чеврилиб. Бу мүһарибәдә 60000 мәрми вә 200 балистик ракет Әрәбистан әразисинә атылыб. Әрәбистан шаһзадәләри һеч вахт белә тәһлүкә һисс етмәмишдиләр.\nЈәмән мүһарибәсинин Әрәбистана гаршы игтисади тәзјигләри дә ашкар олмуш вә өз әламәтләрини јаратмышдыр. Гәрб мәнбәләри һәр ҝүн Әрәбистанын Јәмән мүһарибәсинә сәрф етдији ағласығмаз хәрҹләри јајырлар. Әрәбистан нечә илләрдән сонра илк дәфә олараг хариҹи борҹ кредит алмаға мәҹбур олуб вә бу өлкәдә хариҹи инвестисија илә бағлы да Јәмән мүһарибәсинин аҹы нәтиҹәләринә дүчар олуб. Игтисадијјатчыларын фикринҹә, бу өлкәнин бүдҹә кәсри дә 52 милјард доллар дәјәриндәдир.\nБу истигамәтдә “Еуронеwс” тәһгигат хидмәти өз арашдырмасында јазыр: “Әрәбистан дөвләтинин кредит алмасынын үч сәбәби вардыр вә онларын ән әсасы бу өлкәнин Јәмән әлејһинә мүһарибә үчүн ағласығмаз хәрҹидир. Бу хәрҹләр ајда 6 милјард доллар дәјәриндәдир. Она ҝөрә дә Әрәбистанын бу мүһарибә уҹбатындан бир чох нағд вә гејри-нағд еһтијатларыны итирдији дејилир.”\nƏрәбистан кечмишдә реҝионда бир чох вәкаләт вә бирбаша мүһарибәләрдә иштирак едиб. Амма онларын һеч бириндә Јәмән мүһарибәсиндә олдуғу кими бејнәлхалг аҹы нәтиҹәләрлә гаршылашмајыб. Инди дүнја Бин Салманы Јәмәндә минләрлә гадын вә ушағын гәтлинин ҹавабдеһи, милјонларла јәмәнлинин гытлыг вә гыда чатышмамазлығ илә үзләшмәсинин сәбәбкары кими таныјыр. БМТ бу мүһарибәни дүнјанын ән ағыр һуманитар бөһраны адаландырмышдыр. Иш о јерә чатмышдыр ки, Әрәбистан кралынын кичик гардашы Әһмәд бин Әбдүләзиз етиразчылара ачыг-ашкар сурәтдә демишдир ки, Јәмән Али-Сәуд аиләсинин дејил, Бин Салманын һәрәкәтләринин мәһсулудур.\n7. Бин Салман Јәмән мәсәләси илә бағлы үзләшдији бүтүн проблемләрин көкүндә Һаҹы Гасим Сүлејманинин дајандығыны дүшүнүр. Әрәбистан шаһзадәсинин бахышында бүтүн бу бәлалары онун вә тахт-таҹынын башына ҝәтирән Јәмәнин шүҹаәтли дөјүшчүләринә (белә охујун: шүҹаәтли ајагјалынлар ордусуна) рәһбәрлик едән ҝенерал Гасим Сүлејманидир.\nГасим Сүлејмани Јәмән мүһарибәсинин дахилиндән јени Һизбуллаһ вүҹуда ҝәтирмишдир. Јени Һизбуллаһын дөјүшчүләри тәкҹә Ливан Һизбуллаһынын дејил, һәтта бир чох әрәб өлкәләри ордуларынын дөјүшчүләрини ҝеридә гојмушдур. Бин Салман һәр дәфә Јәмән досјесинә вә онун нәтиҹәләринә баханда СЕПАҺ Гүдс гүввәләринин командиринин ролундан кечә билмир...\nМәнбә: Жаһан Неwс


Q=8	C=6	SS=0	LS=2	PS=0	DC=0	LC=0	SD=0	BS=4	G0=28	G1=25	G2=17	DLID=az_RU	BODY=Гәмбәрова Ҝүлнарә Гәзәнфәр гызы — AQRA Elmin İnkişafına Dətsək İctimai Birliyi\nМән Гәмбәрова Ҝүлнарә Гәзәнфәр гызы 1965-ҹи илдә (сентйабрын 19) Нахчыван шәһәриндә анадан олмушам. 1972-ҹи илләрдә орта мәктәбдә тәһсил алмышам. 1982-ҹи илдә Бакы шәһәр Иншаат Мүһәндисләр институтунун “Мемарлыг” факүлтәсинә дахил олуб, 1987-ҹи илдә һәмин институтун (һазырда Аз. МИУ) “Мемарлыг” факултәсинин “Мемарлыг” ихтисасыны битирмишәм. 1987-ҹи илдә тәйинатла Нахчыван “Агросәнайетикинти” бирлийиндә мүһәндис-мемар кими фәалиййәтә башламышам. 1987-ҹи илдән һәмин идарәдә мүһәндис-мемар, баш мүһәндис-мемар, шөбә мүдири вәзифәләриндә чалышмышам. 1994-ҹү илдән Нахчыван Шәһәр Иҹра Һакимиййәтиндә 2012-ҹи илә гәдәр мемар-мүһәндис вәзифәсиндә чалышмышам. Бунунла йанашы 1997-ҹи илдән Нахчыван Дөвләт Университетинин рәсм вә рәсмихәт, әмәк тәлими кафедрасында, 2003-ҹү илдән “Мемарлыг” кафедрасында мүәллим, баш мүәллим кими чалышырам.\n2003-ҹү илдән Азәрбайҹан Мемарлыг Иттифагынын үзвүйәм.\n2009-ҹу илдә Мемарлыг үзрә фәлсәфә доктору мүдафиә едиб, 2010-ҹу илдән бу ады алмышам.\nҺазырда Нахчыван Дөвләт Университетинин Мемарлыг факултәсинин “Мемарлыг” кафедрасында досент мемарлыг үзрә фәлсәфә доктору кими ихтисас фәнләриндән дәрс верирәм.\nАтам-Гәмбәров Гәзәнфәр Микайыл оғлу 1983-ҹү илдә Нахчыван Мухтар Республикасынын Шаһбуз району Күкү кәндиндә анадан олуб. Рәссамдыр, һазырда тәгаүддәдир.\nАнам-Мәһәррәмова Ҝүнәш Ҹәлил гызы 1947-ҹи илдә Нахчыван Шәһәриндә анадан олуб. Һазырда тәгаүддәдир.\nОғлум-Байрамов Әмраһ Октай оғлу 1990-ҹы илдә Нахчыван шәһәриндә анадан олуб. Һәрбичидир.\nОғлум-Байрамов Ниҹат Октай оғлу 1992-ҹи илдә Нахчыван шәһәриндә анадан олуб. Нахчыван Телевизийасында чалышыр.\nНахчыван халчалары үзәриндә салынмыш нахышларын рәмзи мәналары\nТәбиәти, иҹтимаи вә мәдәни инкишаф сәвиййәси, халгын хүсуси бәдии дүшүнҹә тәрзи, һәйат вә мәишәт шәраити Нахчыванда халчачылыг сәнәтинин һәлә узаг кечмишләрдә инсан фәалиййәтинин ваһид саһәләриндән биринә чеврилмишдир.\nНахчыванын Күлтәпә әразисиндән О.А.Һәбубуллайев археоложи газынтылар заманы ҝилдән дүзәлдилмиш халча тохумаг үшүн дәзҝаһлар ашкар етмишдир. Бурадан еләҹә дә сүмүкдән дүзәлдилмиш ҹәһрәләр, ҝилдән дүзәлдилмиш габларын ичиндә гырмызы рәнҝ тапылмышдыр ки, бойаг отларындан алынан бу рәнҝләрлә инсанлар халча ипләрини бойайырмыш. Һәбубуллайев Күлтәпәдә йашайан гәбиләләрин илк дәфә примитив халча тохудугларыны е.ә. IV-III миниллийә аид олдуғуну билдирмишдир.\nБу әразидән Бүрүнҹ дөврүнә аид кобуд парча истеһсал едән дәзҝаһлар да тапылмышдыр ки, бу да ону тәсдиг едир ки, тохуҹулуг Нахчыванда бизим е.ә. йаранмышдыр (1, сәһ. 230).\nНахчыванда ховлу халчалара нисбәтән ховсуз халчаларын тохунушуна еркән башланмыш, халчачылыг сәнәтинин тәкамүлү бахымындан бу мәмулатларын һамысы садәдән мүрәккәбә доғру инкишаф мәрһәләси кечмишдир. Гәдим заманлардан етибарән ховсуз халчаларла йанашы мүхтәлиф мәишәд мәгсәдли халча мәмулатлары да истеһсал олунмуш дур. Әксәр һалларда бу мәмулатлар мүхтәлиф халча техникаларында (палаз, килим, палаз-килим, вәрни, сумах вә с.) иҹра олунурду.\nХалча тохуҹулуғу спесифик истеһсал техникасына малик олуб әнәнәви йун тохуҹу-луғунда илк бәсид әмәк бөлҝүсүнү әкс етдирирди. Орта әсрләрдә Нахчыванда да халча истеһсалы артыг күтләви шәкил алмыш, йун мәмулаты илә йанашы, панбыг вә ипәк сапларла да халча тохунмушдур.\nМәишәтдә ҝениш истифадәси вә һазырландығы материалын заман бахымындан о гәдәр дә давамлы олмамасындан Нахчыван халчаларынын гәдим нүмунәләри бизим ҝүнүмүзә ҝәлиб чатмамышдыр. Бунунла белә орта әср йазылы гайнагларда Нахчыванда халчачылығын инкишафы вә бу мәктәбин Азәрбайҹанын диғәр халчачылыг мәктәбләри, хүсусән дә Тәбриз, Гарабағ мәктәбләри илә сых әлагәси олдуғуну билдирән мәнбәләр вардыр.\n“Һүдуд әл-аләм” әсәриндә ҝөстәрилир ки, Х әсрдә (983-ҹү илдә) Муғам өзүнүн ҹувал вә палазлары илә, Нахчыван шәһәри, Хой вә Сәлмас зили халчалары, Әрдәбил вә Ширван әлван ипәк вә йун парчалары илә шөһрәт тапмышдыр (1, сәһ. 232).\nХIV әсрдә йашамыш Һәмдуллаһ Гәзвини Нахчыван сәнәткарларынын чох йүксәк кейфиййәтли халча тохумаглары барәдә мәлумат верир (2, сәһ.5).\nМүасир дөврдә Нахычван халчалары бир сыра алим вә тәдгигатчылар- Анаханым Әлийева, Кубра Әлийева, Рөйа Тағыйева, Ләтиф Кәримов, Расим Әфәндийев вә б. тәрәфиндән дә арашдырылмышдыр. Анаханым Әлийева “Нахчыван халчалары”, Ләтиф Кәримов 3 ҹилидлик “Азәрбайҹан халчалары” адлы монографийаларында гәдим тарихчи вә сәййаһларын, археологларын вердикләри мәлуматлара әсасланараг Нахчыванда халча тохума сәнәтинин е.ә. V-III миниллийә аид олдуғуну вә орта әсрләрдә Нахчыван әразисиндә чешниләр әсасында ҝөзәл халчалар тохундуғуну гейд етмишләр.\nНахчыванда халчалар ики йолла тохунурмуш:1.Шәһәр вә кәнд йерләриндә гадынлар тәрәфиндән тохунан халчалар. 2.Мәркәздә-емалатханаларда чешни әсасында тохунан халчалар (Бу халчаларын әксәриййәти Тәбриз вә Гарабағдан ҝәтирилмиш чешниләр әсасында тохунмушдур).\nНахышларын рәмзи мәналары\nНахчыван халчаларынын формалашмасы, мүхтәлиф композисийа вә чешниләринин йа- ранмасы просеси бир нечә мәнбәдән гайнагланмышдыр.\nI. Бунларын ән әсасы вә заман бахымындан илкини һейвандарлыгла мәшғул олуб йарыкөчәри һәйат тәрзи сүрән әһалинин тохудуғу халчалардыр. Әсрләр бойу һәйат тәрзләринин вә тәсәррүфат фәалиййәтләринин нисбәтән сабит, дәйишмәз галдығындан бу мүһүтдә һазырланан мәмулатларын бәдии хүсусиййәтләри, нахыш вә нахыш композисийалары, чешниләри чох сәтһи дәйишикликләрә мәруз галмышдыр. Дамға, тотем вә нишан характерли нахыш вә тәсвирләрин мүҹәррәд, үмумиләшдирилмиш формасы белә типли халчаларын әсас бәзәк үнсүрләрини тәшкил едир. Бу характерли тәсвирләрә Нахчыванын Ордубад району әразисиндә дөврүмүзә гәдәр галмыш Ҝәмигайа тәсвирләриндә (е.ә. ЫВ-ЫЫ мин иллик) дә раст ҝәлирик. Бу үслублу халчаларын нахыш мотивләринин сайы мәһдуд, ифа тәрзи исә хейли схематик вә һәндәсидир. Бу тип халча композисийаларынын бәдии тәсир ҝүҹүнү артырмаг мәгсәдилә ейни нахыш елементләри композисийада ритмик тәрздә бир нечә дәфә тәкрарланыр. Белә халчаларын рәнҝ аһәнҝдарлығы мәһдуд бир-бири илә зиддиййәт тәшкил едән исти-сойуг чаларларын вәһдәти сайәсиндә әлдә едилир. Бу архаик формалы халчалар емосионал тәсир ҝүҹүнә малик олуб, өзүнүн бүтөв, тамамланмыш ейни заманда садә композисийа һәлли илә сечилир. Ардыны јүклә\nБахыш сайы: 619


Q=13	C=11	SS=6	LS=0	PS=2	DC=4	LC=0	SD=0	BS=0	G0=36	G1=18	G2=4	DLID=az_RU	BODY=Аллаһ Ишмуили чағырыр | Ушаглар үчүн Мүгәддәс Китаб һекајәләри\nЈеһова Ишмуиллә данышыр\nБаш каһин Әлинин ики оғлу вар. Онлар Һүзур чадырында каһин кими хидмәт едирләр. Онларын ады Һүфни вә Фәнһасдыр. Һүфни вә Фәнһас Јеһованын ганунларына әмәл етмир вә халгла пис рәфтар едирләр. Исраиллиләр Јеһоваја гурбан ҝәтирәндә онлар әтин ән јахшы тикәләрини өзләринә ҝөтүрүрләр. Әли бундан хәбәр тутса да, һеч нә етмир. Јеһова бунун белә давам етмәсинә јол верир?\nИшмуил Һүфни вә Фәнһасдан јашҹа кичик олса да, онларын ҝүнаһына шәрик олмур. Јеһова Ишмуилдән чох разыдыр. Бир ахшам Ишмуил јатанда киминсә ону чағырдығыны ешидир. О, јериндән дуруб, Әлинин јанына гачыр вә дејир: «Бујур, ешидирәм!» Анҹаг Әли дејир: «Мән сәни чағырмамышам. Ҝет јат». Ишмуил јатмаға ҝедир. Јенә һәмин сәси ешидиб, Әлинин јанына ҝәлир. Бу һадисә үчүнҹү дәфә тәкрарлананда Әли баша дүшүр ки, Ишмуили чағыран Јеһовадыр. О, Ишмуилә дејир ки, бир дә һәмин сәси ешитсә белә десин: «Јеһова, даныш. Гулун сәни ешидир».\nИшмуил јатағына гајыдыр. Һәмин сәси јенә ешидир: «Ишмуил! Ишмуил!» О ҹаваб верир: «Даныш, гулун сәни ешидир». Јеһова она дејир: «Әлијә де ки, Мән ону вә аиләсини ҹәзаландыраҹағам. О, оғулларынын Мәним Һүзур чадырымда пис ишләр ҝөрдүјүнү билсә дә һеч нә етмир». Сәһәриси ҝүн Ишмуил һәмишәки кими Һүзур чадырынын гапыларыны ачыр. О, Јеһованын сөзләрини Әлијә демәјә чәкинир. Анҹаг Әли ону чағырыб сорушур: «Оғлум, Јеһова сәнә нә деди? Даныш мәнә». Ишмуил дә һәр шеји Әлијә данышыр.\nИшмуил бөјүјәндән сонра да Јеһова онунла олур. Исраилдә һәр кәс билир ки, Јеһова Ишмуили пејғәмбәр вә һаким сечиб.\n«Ҹаванлыг ҝүнләриндә Улу Јараданыны хатырла» (Ваиз 12:1)\nСуаллар: Ишмуил Һүфни вә Фәнһасдан нә илә фәргләнир? Јеһова Ишмуилә һансы хәбәри верир?\n1 Ишмуил 2:12—17, 22—26; 3:1—21; 7:6\nЈеһова Шамуели неҹә хејир-дуаландырды? Бу шәкли чап ет, шәкли тамамла вә Мүгәддәс Китабындан бу һадисәни оху.\nИшмуил неҹә тәглид едә биләрсән? Башгалары сәһв иш ҝөрсәләр дә, неҹә давранмалысан?\nИшмуил Јеһоваја хидмәт етмәји сечир\nИшмуил сәлаһијјәт саһиби олан инсанларын чадырда пис ишләр етдијини ҝөрүрдү. Башгаларынын пис ишләр ҝөрмәсинә бахмајараг, о, нәјин сајәсиндә Јеһоваја хидмәт етмәји сечди?\nИшмуил «Јеһованын өнүндә бөјүјүрдү»\nИшмуилин ушаглыг дөврүндә гејри-ади олан иди? Онун мәбәдддә бөјүмәји ҝүҹлү имана саһиб олмасына неҹә тәсир етмишди?


Q=11	C=0	SS=0	LS=11	PS=0	DC=0	LC=0	SD=0	BS=8	G0=22	G1=20	G2=14	DLID=az_RU	BODY=Yanvar 1, 2018 - 8:29 PM Хәбәрин коду : 875250 Мәнбә : АБНА – Хәбәр Аҝентлији Link:\nӘр арвадыны 1-ҹи витсе-президент етди\nИлин ән өнәмли һадисәси Илһам Әлијевин һәјат јолдашынын биринҹи витсе-президент тәјин едилмәси олду. Белә ки, президент Илһам Әлијев ханымыны бу поста бу илин февралында тәјин етди.\nМеһрибан Әлијеванын бу поста јолуну 2016-ҹы илин сонларында кечирилән Конститусиајаја дәјишикликләр ачмышды. Башда Шиә Руһаниләри олмагла өлкә мүхалифәти тәнгид етсә дә, референдум кечирилди вә витсе-президентлик институту јарадылды.\n"...Меһрибан Әлијева чох пешәкар, биликли, тәҹрүбәли, принсипиал, чох хејирхаһ бир инсандыр. Тәсадүфи дејил ки, Азәрбајҹан халгы она бөјүк рәғбәт вә севҝи илә јанашыр", - бу сөзләри Илһам Әлијев Тәһлүкәсизлик Шурасынын иҹласында Меһрибан Әлијеваны јени постунда тәгдим едәркән демишди.\n53 јашлы, 4 нәвәси олан Меһрибан Әлијева биринҹи витсе-президент постунда һәлә ки, өз командасыны формалашдырыр. Онун артыг 2 мүавини, 4 көмәкчиси вә бир апарат рәһбәри вар. Апаратдакы диҝәр ишчиләрин сајы барәдә мәлумат јохдур.\nҸәмијјәтдә Меһрибан Әлијеванын өзүнә јаратдығы командајла ҝәлән илки президент сечкиләринә ҝедәҹәји илә бағлы сөз-сөһбәт долашса да, һәлә ки, һаким партија буну ја тәкзиб, ја тәсдиг едән рәсми ачыглама вермәјиб.\nӘлијеванын командасы илә бағлы иҹтимаијјәтдә јајылан әсас епитетләр онларын "коррупсијаја булашмамыш", "рүшвәт алмамыш", "јүксәк тәһсилли" вә "ҝәнҹ кадр" олмасыдыр.\nВитсе-президентлик институтуна ҝәлинҹә, президент диҝәр витсе-президентләри һәләлик тәјин етмәјиб.\n"Азәрбајҹан Ҹамашырханасы вә Авропа Мифи"\nСөһбәт "Азәрбајҹан Ҹамашырханасы" ("Азербаижани Лаундромат") адлы арашдырмадан ҝедир.\nҜизли фонд илә бағлы арашдырма Авропа гәзетләри консорсиуму тәрәфиндән апарылмыш вә Мүтәшәккил Ҹинајәткарлыг вә Коррупсија Һесабаты Лајиһәси (ОҸҸРП) тәрәфиндән дәрҹ едилмишди. "Азербаижани Лаундромат" 2012 вә 2014-ҹү илләр арасында фәалијјәти ҝөстәриб, ОҸҸРП јазыб.\nТәдгигатда иддиа едилиб ки, Азәрбајҹанын һаким елитасы бу дөврдә 2.8 милјард доллары ҝизли шәкилдә авропалы сијасәтчиләрә хәрҹләмәк вә онлара баһалы һәдијјәләр алмаг үчүн истифадә едиб. Пулу әлдә едәнләр арасында Азәрбајҹан һөкумәтинә гаршы рәғбәт нүмајиш етдирән авропалы сијасәтчиләрин дә олдуғу ҝөстәрилирди.\nОҸҸРП-нын мәлуматына ҝөрә, Азәрбајҹанын һаким елитасы пулун мәнбәјини ҝизләтмәк үчүн саһибләри билинмәјән "сһелл" вә ја габыг ширкәтләрдән истифадә едәрәк мәбләғи өтүрүб. Пулун бөјүк һиссәси, авропалы сијасәтчиләр, лоббичиләр, журналистләр вә бизнесменләрә өдәниб.\nФондун фәалијјәтдә олдуғу иддиа едилән дөврдә, Азәрбајҹан систематик коррупсија, сечки сахтакарлығы, мүхалиф сијасәтчиләр, инсан һаглары фәаллары вә журналистләри һәбс етмәкдә тәгсирләндирилиб.\nАнҹаг Азәрбајҹан һөкүмәти бу арашдырма илә әлагәли иддиалары рәдд едиб.\nПрезидент Админстрасијасы вердији бәјанатда дејиб ки, "нә Азәрбајҹан Республикасынын Президенти, нә дә онун аилә үзвләринин адычәкилән јазыларда ҝөстәрилән иттиһамларла һеч бир әлагәси јохдур. Президенти вә онун аиләсини бу мәсәләјә ҹәлб етмәк ҹәһдләри тамамилә әсассыздыр, гәрәзлидир вә тәхрибат характери дашыјыр".\nАзәрбајҹан-Авропа Шурасы: Ҝәрҝинләшән мүнасибәтләр\n"Азәрбајҹан Ҹамашырханасы" ортаја чыхандан сонра онсуз да тез-тез инсан һаглары вә демократик принсипләрин позулмасы тәнгидләри илә, о ҹүмләдән, авропалы сијасәтчиләри әлә алмаг ититһамлары илә үзләшән Азәрбајҹанын Авропа Шурасы илә мүнасибәтләри кәскинләшди.\nАзәрбајҹан бу гурумун 16 иллик үзвлүјү тарихиндә илк дәфә АШПА-дан чыхма тәһлүкәси гаршысында галды. Дүздүр, бу "гајнар оҹаға јағы", һәм дә РЕАЛ һәрәкатынын лидери Илгар Мәммәдовун һәбсдән азад едилмәмәси төкдү, анҹаг коррупсија иттиһамлары Авропа Шурасыны даһа ҹидди давранмаға мәҹбур етди. Гурум иддиалары арашдырмаг үчүн мүстәгил хариҹи истинтаг гуруму јаратды.\nГурумун мониторинг комитәсинин һазырладығы "Инсан һүгуглары барәдә нә етмәли?" адлы һесабата белә бир бәнд әлавә едилди: "Азәрбајҹанын Авропа Шурасынын әсас гурумларынын дүрүстлүјүнә рүшвәт вә коррупсија васитәсилә систематик шәкилдә зијан вурмасына даир иддиалара артыг ҝөз јуммаг мүмкүн дејил".\nАШ-ын Баш катиби Тһорбжорн Жаҝланд Азәрбајҹана гаршы "мисли ҝөрүнмәмиш һүгуги аддымын" атылмасына чағырыш етди. Тәһлилчиләр бу чағырышы "үзвлүкдән чыхарма" вә ја "сәсвермә һүгугунун мәһдудлашдырылмасы" кими изаһ етдиләр.\nАзәрбајҹан һакимијјәти исә коррупсуја иттиһамларыны рәдд едир, инсан һагларынын позулмасы тәнгидләрини гәрәзли сајыб.\nҺәтта Азәрбајҹанын Авропа Шурасындан чыхарылаҹағы һалда "дүнјанын дағылмајаҹағыны, проблем дә олмајаҹағыны" бәјан етди.\nБу ил "Шәрг Тәрәфдашлығы" лајиһәси чәрчивәсиндә кечирилән саммитә гатылан Азәрбајҹан, Авропа Иттифагы илә икитәрәфли әмәкдашлығын инкишафыны мүзакирә етсә дә, ҝәлән или Авропа Шурасы илә ҝәрҝин мүнасибәтләр вә үзвлүкдән хариҹ олма тәһлүкәси илә гаршылајыр.\nШиә Руһаниләри Дахил Олмагла 579 Ил 3 Ај Мүддәтли Азадлыгдан Мәһрум Едилди\n2015-ҹи ил нојабрын 26-да ҝүҹ органлары Бакынын Нардаран гәсәбәсиндә хүсуси әмәлијјат кечирилмишдир. Әмәлијјатда икиси полис олмагла, алты нәфәр һәлак олуб. Һәмин ҝүн «Мүсәлман Бирлији» Һәрәкатынын сәдри Талеһ Бағыров вә онун бир груп тәрәфдары һәбс едилиб. Сонрадан ҝүҹ структурлары үмумиликдә 70 нәфәрин һәбс едилдијини билдириб. Анҹаг һүгуг мүдафиәчиләринин сијаһыларында бу рәгәм 87 ҝөстәрилирди.\nОнларын бир гисминә ганунсуз силаһ сахлама вә иғтишаш салма иттиһамы илә 1 ил 6 ајдан 6 ил 6 аја кими һәбс ҹәзасы кәсилмишдир.\nОнларын иши үч група ајрылмышдыр вә Бакы Ағыр Ҹинајәтләр Мәһкәмәсиндә бахылырды.\nНардаран “иши” 1-дә 18 ҝүнаһсыз Шиәјә үмумиликдә 261 ил иш кәсилди\n2017-ҹи илин Јанварын 25-дә Бакы Ағыр Ҹинајәтләр Мәһкәмәсиндә Нардаран һадисәләринә ҝөрә, һәбс едилән “Мүсәлман Бирлији” адлы тәшкилатын сәдри Талеһ Бағыров, Азәрбајҹан Халг Ҹәбһәси Партијасы (АХҸП) сәдринин мүавини Фуад Гәһрәманлы вә башга 16 нәфәр - Расим Мирзә Баба оғлу Ҹәбрајылов, Закир Тапдыг оғлу Мустафајев, Ҹаббар Әмирхан оғлу Ҹаббаров, Ҹаһад Бала Һүсејн оғлу Бабакишизадә, Шамил Адил оғлу Абдуләлијев, Агил Азәр оғлу Исмајылов, Рамин Мәһәррәм оғлу Јаријев, Аббас Әбдүлрәһман оғлу Гулијев, Ибраһим Мәммәд оғлу Худавердијев, Етибар Расим оғлу Исмајылов, Бәһруз Раһиб оғлу Әскәров, Әли Һәсрәт оғлу Нуријев, Әлибала Ҹавад оғлу Вәлијев, Фәрһад Нәсрәддин оғлу Балајев, Аббас Һафиз оғлу Тағызадә вә Аббас Мәммәдбағыр оғлу Һүсејновун гондарма ҹинајәт иши үзрә мәһкәмә просеси баша чатды.\nМәтбуатда јајылан мәлумата ҝөрә, һаким Әлөвсәт Аббасовун сәдрлији илә кечирилән просесдә тәгсирләндирилән шәхсләрә һөкм охунуб.\nҺөкмә әсасән, Талеһ Бағыров 20 ил, Аббас Һүсејнов 20 ил, Фуад Гәһрәманлы 10 ил, Расим Ҹәбрајылов 17 ил, Закир Мустафајев, Ҹаббар Ҹаббаров 19 ил, Ҹаһад Бабакишизадә, Шамил Абдуләлијев, Агил Исмајылов, Рамин Јаријевин һәр бири 10 ил, Аббас Гулијев 14 ил 6 ај, Ибраһим Худавердијев 14 ил 6 ај, Етибар Исмајылов 14 ил 6 ај, Бәһруз Әскәров 14 ил 6 ај, Әли Нуријев, Әлибала Вәлијев, Фәрһад Балајев 14 ил 6 ај, Аббас Тағызадә 14 ил 6 ај азадлыгдан мәһрум едилибләр.\nНардаран “иши” 3-дә 12 ҝүнаһсыз Шиәјә үмумиликдә 160 ил 9 ај иш кәсилди\n2017-ҹи илин Декабрын 6-да исә Нардаран һадисәләриндән сонра һәбс олунуб, террорчулуг, дөвләт чеврилишинә ҹәһд вә башга 10-дан артыг ағыр маддәләрлә сучланан даһа 12 нәфәрин мәһкәмәси баша чатды.\nБакы Ағыр Ҹинајәтләр Мәһкәмәсиндә Зејнал Ағајевин сәдрлик етдији, Сәбуһи Һүсејнов вә Азад Мәҹидовдан ибарәт һакимләр коллеҝијасынын һөкмү илә 12 нәфәрә үмумиликдә 160 ил 9 ај һәбс ҹәзасы верилиб. Ајры-ајрылыгда З.Микајылов 17 ил, Е.Ағајев 13 ил, М.Гулијев 13 ил, М.Мәммәдов 12 ил 3 ај, Е.Бүнјадов 12 ил 3 ај, Е.Ағајев 13 ил, Е.Һәсәнов 12 ил 3 ај, Ф.Аллаһвердијев 13 ил, Р.Сејфуллајев 13 ил, М.Ибраһимов 13 ил, Р.Исмајылов 15 ил, Ҹ.Әлијев 14 ил азадлыгдан мәһрум едилиб.\nТәгсирләндирилән шәхсләр һөкмә «Биз зүлм етмәрик, зүлмә бојун әјмәрик!» шүары илә реаксија верди…\nНардаран “иши” 2-дә 12 ҝүнаһсыз Шиәјә үмумиликдә 154 ил 6 ај иш кәсилди\n2017-ҹи илин Декабрын 28-дә исә Бакы Ағыр Ҹинајәтләр Мәһкәмәсиндә һаким Мајыл Бајрамовун сәдрлији илә “Нардаран иши 2” үзрә Мүсәлман Бирлији Һәрәкатынын сәдр мүавини Елчин Гасымов вә һәрәкатын үзвләри Наһид Гәһрәманов, Ағаәли Јәһјајев, Сејфәддин Ширванов, Фәрһад Мурадов, Рамил Әлијев, Елҝүн Ахундов, Вүсал Алыш, Иса Ибраһимов, Сејмур Асланов, Әли Шаһбазов вә Әмирли Әлијевин ҹинајәт иши үзрә мәһкәмә просеси кечирилди.\nМәһкәмәнин һөкмү илә тәгсирләндирилән шәхсләр Елчин Гасымов 15 ил, Аға-Әли Јәһјајев 15 ил, Наһид Гәһрәманов 13 ил, Сејфәддин Ширванов 12 ил 6 ај, Фәрһад Мурадов 12 ил 6 ај, Елҝүн Ахундов 12 ил 6 ај, Вүсал Алыш 12 ил 6 ај, Иса Ибраһимов 12 ил 6 ај, Рамил Әлијев 12 ил 3 ај, Сејмур Асланов 12 ил 3 ај, Әли Шаһбазов 12 ил 3 ај, Әмирли Әлијев 12 ил 3 ај мүддәтинә азадлыгдан мәһруметмә ҹәзасына мәһкум едилиб.\nНамаз Мәһбусуна 3 Ил Охунду\n2017-ҹи илин Ијул ајынын 3-дә Масаллы рајон Мәһкәмәсиндә мәһз Намаз гылдығы үчүн һәбсдә олан "маиде.аз" сајтынын баш редактору, Илаһијјатчы Сәрдар Бабајевин ҹинајәт иши үзрә просес баша чатды.\nБу барәдә вәкил Ҹавад Ҹавадлы мәлумат јајыб: С. Бабајев 3 ил мүддәтинә азадлыгдан мәһрум едилиб.\nГејд едәк ки, 2017-ҹи ил февралын 22-дә Масаллы рајон Мәһкәмәси С.Бабајев барәсиндә 1 ај 7 ҝүн мүддәтинә һәбс-гәтимкан тәдбири сечиб. Сонрадан һәбс мүддәти артырылыб. Она ҸМ-ин 168.1-ҹи (дини ајинләр ады алтында инсанларын һүгугларына гәсд етмәк) маддәси илә иттиһам верилиб.\nДағлыг Гарабағ мүнагишәси: ҝөрүш вар, нәтиҹә јохдур\n2017-ҹи ил Дағлыг Гарабағ даншыгларында ән уғурсуз илләрдән бири кими гијмәтләндирилә биләр.\nАзәрбајҹан президенти Илһам Әлијев ермәни һәмкары Серж Саркисјанла бу илин октјабрында Ҹеневрәдә ҝөрүшсәләр дә, мүнагишәнин һәллиндә һеч бир ирәлиләјиш олмајыб.\nМТН ҝенералынын 12 иллик һәбси\nИлин марагла изләнән һадисәләриндән бири дә ләғв едилмиш Милли Тәһлүкәсизлик Назирлијинин ҝенералларынын мәһкәмәси олду. Хүсусилә, МТН-нин јүксәк вәзифәли шәхси Акиф Човдаровла бағлы епизодлар диггәт чәкди. Чүнки онун ады иҹтимаијјәтә 2008-ҹи илләрдән таныш иди вә "Азадлыг" гәзетинин о вахткы мүхбири Агил Хәлиин Бакыда "Зејтунлуг бағы" әразисиндә дөјүлмәси Акиф Човдарова бағланмышды.\nҺәрчәнд Баш Прокурорлуг һәмин вахт мәлумат јајараг Акиф Човдаровун истинтагда шаһид кими диндирилдијини вә фактын тәкзиб олундуғуну десә дә, МТН мәсәләси ҝүндәмә ҝәлән кими јерли медиа мәһз бу олајы хатырлады.\nАкиф Човдаров өтән ил һәбс олунса да, истинтаг-мәһкәмә дөврү 2 илә јахын чәкиб.\nХидмәт мүддәти әрзиндә 19 дәфә мүхтәлиф нөв мүкафатлара лајиг ҝөрүлән, бир орден, ики медалла тәлтиф едилән, ҝенерал-мајор рүтбәсинәдәк галхан Акиф Човдаров саһибкарлара гаршы тәзјигләрдә, онлары һәдәләмәдә, кобуд рәфтарда, вәзифә сәлаһијјәтләрини ашмада иттиһам едиләрәк 12 ил мүддәтинә азадлыгдан мәһрум едилиб.\nАкиф Човдаров мәһкәмә боју ајры-ајры епизодларын бәзисини тәкзиб едиб, бәзисинин дә башга ҹүр баш вердијини сөјләјиб. Кечмиш МТН-чи она верилән иттиһамларын һамысыны рәдд едиб.\nКечмиш полисин интиһары\nБир МТН ҝенералы һәбсә ҝөндәрилди, "МТН мәһбусу" олмуш кечмиш јүксәк полис әмәкдашы интиһар етди. Сөһбәт адам оғурлуғунда, ады ондан чох гәтлдә һалланмыш вә өмүрлүк һәбс ҹәзасына мәһкум едилмиш ДИН-ин сабиг баш әмәлијјат мүвәккили Һаҹы Мәммәдовдан ҝедир.\nО, декабрын әввәлиндә интиһар етди. Даһа доғрусу, рәсми версија интиһарын үзәриндә дајанды. Мүстәгил тәһгигатчылар исә буна шүбһә илә јанашдылар. Онлар һесаб едирләр ки, һәбсиндән сонра МТН-ин ләғвинә гәдәр бу гурумун тәҹридханасында сахланан, назир Елдар Маһмудовун вәзифәсиз галмасындан сонра јенидән мәһкәмә просеси истәјән Һаҹы Мәммәдовун "данышмасыны истәмәдиләр".\nӘдлијјә Назирлијинин Пенитенсиар хидмәтинин Һаҹы Мәммәдовун бир нечә ағыр хәстәлији олдуғу вә буна ҝөрә дә интиһар етдији, буну да өз әлијлә мәктубда јазмасы ачыгламасы шүбһәләри дағытдымы?\nҺәр һалда 2005-ҹи илин мартында Бејнәлхалг Банкын о вахткы сәдри Ҹаһанҝир Һаҹыјевин - онун өзү дә инди һәбсдәдир - ханымы Замирә Һаҹыјеванын оғурланмасы илә бағлы о заманкы МТН-ин кечирдији "Гара кәмәр" әмәлијјатындан сонра һәбс едилән Һаҹы Мәммәдовун "гара биографијасы" узун мүддәт ортада фырланаҹаг: чүнки онун өзүндән сонра МТН тәҹридханасында чәкдији вә мәрһум һүгуг мүдафиәчиси Елчин Беһбудовун "шифрәли" дејә иҹтимајјәтә тәгдим етдији рәсмләри галыб.\nБакыда Ислам Ојунлары: Ән чох гызылы Азәрбајҹан апарды\nЕнишли-јохушлу ил кими кечән 2017 бир дә Азәрбајҹанын чохминли идман ојунуна ев саһиблији илә јадда галаҹаг.\nБу илин јазында 54 өлкәнин 3 миндән чох атлети ЫВ Ислам Һәмрәјлији Ојунларына гатылмаг үчүн Азәрбајҹана ҝәлди.\nҜәнҹләр вә Идман Назирлији тәкҹә билет сатышындан 3 милјон манат ҝәлир әлдә етдијини ачыгламышды: 59 өлкәдән 360 мин тамашачыја билет сатылмышды.\nОјунларын ачылыш вә бағланыш мәрасимләри һөкумәтә 20 милјон маната баша ҝәлмишди, рәсмиләр ачыгламышдылар. Рәсмиләр ојунлара, үмумиликдә 40 милјон хәрҹләндијини десәләр дә, ББҸ Азәрбајҹанҹанын арашдырмасына ҝөрә, Азәрбајҹан сон илләр ев саһиблији етдији Формула 1-лә бәрабәр ЫВ Ислам Һәмрәјлији Ојунларына 124 милјон доллар бүдҹә ајырыб.\nО ки галды медаллара, јарышларда ән чох гызыл медал Азәрбајҹанын пајына дүшдү. Азәрбајҹан јығмасы 75 гызыл, 50 ҝүмүш, 37 бүрүнҹ медалла ЫВ Ислам Һәмрәјлији Ојунларынын галиби олду.\nБу тәдбир, һәмчинин јарышларын кечирилдији мүддәтдә өлкәдә Wһатсапп, Фаҹебоок Мессенҹер, Вибер, Скјпе, Фаҹетиме кими виртуал үнсијјәт васитәләринин ишләмәмәси илә јадда галды.


Q=7	C=0	SS=0	LS=7	PS=0	DC=0	LC=0	SD=0	BS=2	G0=5	G1=5	G2=4	DLID=az_RU	BODY=Јеһованын Шаһидләри минләрлә Украјна гачгынына јардым тәшкил едир\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман африкаанс еве ермәни естон зулу инҝилис испан италјан кинјаруанда кирунди кореја коса малагаси маҹар полјак португал румын рус сепеди серб серб (латын) сингал словак словен суаһили тагалог тсонга түрк фин франсыз хорват чех чичева јапон јунан ҝүрҹү\n21 НОЈАБР 2014-ҸҮ ИЛ\nЛВОВ, Украјна. Јеһованын Шаһидләри Украјнанын шәргиндә башламыш мүһарибә нәтиҹәсиндә евләриндән дидәрҝин дүшмүш диндашларына јардым ҝөстәрмәјә давам едирләр.\nТәхминән 7500 Јеһованын Шаһиди мүһарибә зонасыны тәрк етмәли олмушдур. Онлардан 4000-нә јахын адама Јеһованын Шаһидләринин Лвовдакы филиалы тәрәфиндән тәшкил едилмиш једди јардым комитәси јардым ҝөстәрир. Галанларына исә Украјнада вә Русијада јашајан гоһумлары вә һәмиманлылары сығынаҹаг вериб. Даһа алты јардым комитәси һәлә дә мүһарибә зонасында јашајан 17 500-дән чох Јеһованын Шаһидинә көмәк едир.\nСемјоновка кәндиндә (Донетск вилајәти) јерләшән бу ев дә дахил олмагла, бир нечә Јеһованын Шаһидинин еви бомба партлајышы нәтиҹәсиндә дағылмышды.\nЛвов филиалынын рәсми мәлуматына әсасән, мүһарибә башлајандан алты Јеһованын Шаһиди һәјатыны итирмишдир. Онлардан бири 2014-ҹү ил ијун ајынын 17-си Краматорскда, автомобилинин јанында бомба партламасы нәтиҹәсиндә вәфат етмишдир. Донетск, Славјанск, Роскошное вә Луганскда јашајан диҝәр беш нәфәр дә бомба партлајышы нәтиҹәсиндә һәјатыны итирмишдир.\nФилиал һәмчинин Јеһованын Шаһидләринин ибадәт јерләрини вә евләрини бәрпа етмәк ишинә дә рәһбәрлик едир.\nЈеһованын Шаһидләри Славјанск шәһәриндәки евин учмуш дамыны тәмир едирләр.\nУкрајна: Васил Кобел, тел.: +38 032 240 9323\nУкрајна вә Крымдакы Јеһованын Шаһидләринин вәзијјәти


Q=12	C=10	SS=7	LS=1	PS=0	DC=0	LC=0	SD=0	BS=0	G0=36	G1=32	G2=12	DLID=az_RU	BODY=«Вәһј» китабынын 17-ҹи фәслиндә сөзү ҝедән ал-гырмызы рәнҝли вәһши һејван нәдир?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар венда га газах гырғыз еве ермәни естон ефик зулу ибо иврит илок инҝилис исланд испан италјан каонде кинјаруанда кирунди кисонге кореја коса лингала малагаси малајалам маҹар нзема пангасинан полјак португал румын рус себуан сепеди серб серб (латын) сетсвана сингал словак словен суаһили тагалог таи татар телугу тив түрк умбунду фин франсыз хорват чех чибемба чичева шона јапон јоруба јунан ҝүрҹү Һаити креолу һилигајнон әрәб\n«Вәһј» китабынын 17-ҹи фәслиндә сөзү ҝедән ал-гырмызы рәнҝли вәһши һејван халглары бирләшдирмәк вә онлары тәмсил етмәк мәгсәдилә јарадылмыш бир тәшкилатын символудур. Әввәлләр бу тәшкилат Милләтләр Ҹәмијјәти иди. Инди исә Бирләшмиш Милләтләр Тәшкилатыдыр.\nАл-гырмызы рәнҝли вәһши һејван нәдир?\nСијаси тәшкилат. Ал-гырмызы һејванын «једди дағы» вә ја једди һакимијјәти билдирән једди башы вар (Вәһј 17:9, 10). Мүгәддәс Китабда дағлар вә һејванлар һакимијјәтләри тәмсил едир (Әрәмја 51:24, 25; Дәнјал 2:44, 45; 7:17, 23).\nДүнјанын сијаси системини тәмсил едир. Ал-гырмызы һејван «Вәһј» китабынын 13-ҹү фәслиндә ады чәкилән вә бејнәлхалг сијаси системи тәмсил едән једдибашлы һејванла ејнидир. Һәр ики һејванын күфрлү адларла долу једди башы вә он бујнузу вар (Вәһј 13:1; 17:3). Бу охшарлыглар о гәдәр үст-үстә дүшүр ки, онлары садәҹә тәсадүф адландырмаг олмаз. Ал-гырмызы һејван бүтүн дүнјанын сијаси системинин сурәтидир (Вәһј 13:15).\nДиҝәр һакимијјәтләрдән ҝүҹ алыр. Ал-гырмызы һејван һал-һазыркы һакимијјәтләрдән төрәјир (Вәһј 17:11, 17).\nДинлә әлагәлидир. Јалан динләрин симасы олан Бөјүк Бабил ал-гырмызы вәһши һејванын үстүндә отуруб. Бу о демәкдир ки, вәһши һејван динләрин тәсири алтындадыр (Вәһј 17:3—5).\nАллаһа гаршы чыхыр. Бу вәһши һејван күфрлү адларла долудур (Вәһј 17:3).\nБир мүддәт фәалијјәтсиз галыр. Ал-гырмызы рәнҝли һејван мүвәггәти олараг дибсиз гујуја * атылмалы, јәни фәалијјәтсиз галмалы иди, сонрадан исә јенидән фәаллашмалы иди (Вәһј 17:8).\nМүгәддәс Китабын пејғәмбәрлији јеринә јетир\nБирләшмиш Милләтләр Тәшкилаты вә онун сәләфи олан Милләтләр Ҹәмијјәти Мүгәддәс Китабын ал-гырмызы рәнҝли вәһши һејванла бағлы пејғәмбәрлијини јеринә јетирирләр. Ҝөрүн неҹә.\nСијаси тәшкилат. Бирләшмиш Милләтләр Тәшкилаты бүтүн үзвләринин суверен бәрабәрлијини * тәмин едәрәк сијаси системи дәстәкләјир.\nДүнјанын сијаси системини тәмсил едир. 2011-ҹи илдә БМТ 193-ҹү үзвүнү гәбул етди. Бунунла да о, милләтләрин әксәријјәтини тәмсил етмиш олур.\nДиҝәр һакимијјәтләрдән ҝүҹ алыр. Бирләшмиш Милләтләр Тәшкилаты өз мөвҹудлуғуну үзвләри олан халглара борҹлудур. Онун сәлаһијјәти үзвләринин она вердији сәлаһијјәтлә мәһдудлашыр.\nДинлә әлагәлидир. Дин һәмишә һәм Милләтләр Ҹәмијјәтини, һәм дә БМТ-ни дәстәкләјиб *.\nАллаһа гаршы чыхыр. БМТ «бејнәлхалг сүлһүн вә тәһлүкәсизлијин тәмин олунмасы» мәгсәди илә јарадылыб *. Бу мәгсәд тәгдирәлајиг олса да, әслиндә Аллаһа гаршы чыхыр, чүнки Аллаһ демишди ки, буну јалныз Онун Падшаһлығы јеринә јетирәҹәк (Зәбур 46:9; Дәнјал 2:44).\nБир мүддәт фәалијјәтсиз галыр. Дүнјада сүлһү тәмин етмәк мәгсәди илә Биринҹи Дүнја мүһарибәсиндән сонра јарадылан Милләтләр Ҹәмијјәти өз мәгсәдинә чата билмәди. О, фәалијјәтини 1939-ҹу илдә Икинҹи Дүнја мүһарибәси башлајанда дајандырды. 1945-ҹи илдә Икинҹи Дүнја мүһарибәси гуртаранда исә Бирләшмиш Милләтләр Тәшкилаты јарадылды. Онун мәгсәдләри, үсуллары вә гурулушу Милләтләр Ҹәмијјәтининки илә ејнидир.\n^ абз. 10 Бир лүғәтә әсасән «дибсиз гују» кими тәрҹүмә олунан јунан сөзү «өлчүјәҝәлмәз дәринлик» мәнасыны дашыјыр («Вине’с Expository Dictionary of Old and New Testament Words»). Крал Јаковун Мүгәддәс Китабында исә һәмин сөз «дибсиз чухур» кими верилиб. Аллаһын Кәламында «дибсиз гују» дејилдикдә зиндана атылмаг вә тамамилә фәалијјәтсиз галмаг нәзәрдә тутулур.\n^ абз. 13 Бирләшмиш Милләтләр Тәшкилатынын низамнамәсинин 2-ҹи маддәсинә бахын.\n^ абз. 16 Бир мисал ҝәтирмәк олар. Американын бир нечә протестант мәзһәбләрини тәмсил едән шура 1918-ҹи илдә Милләтләр Ҹәмијјәтинин «Аллаһын Падшаһлығынын јер үзүндәки сијаси формасы» олдуғуну бәјан етмишди. 1965-ҹи илдә буддизм, католисизм, Шәрг Ортодокс килсәси, һиндуизм, ислам, иудаизм вә протестантлыг динләринин нүмајәндәләри БМТ үчүн дуа едиб ону дәстәкләмәк мәгсәди илә Сан-Франсискода бир араја ҝәлмишдиләр. 1979-ҹу илдә исә Рома Папасы II Иоанн Павел БМТ-нин «һәмишә сүлһүн вә әдаләтин бәргәрар олунмасыны тәмин едән јеҝанә васитә» олаҹағына үмид етдијини демишди.\n^ абз. 17 Бирләшмиш Милләтләр Тәшкилатынын низамнамәсинин 1-ҹи маддәсинә бахын.


Q=0	C=0	SS=0	LS=0	PS=0	DC=0	LC=0	SD=0	BS=1	G0=53	G1=42	G2=16	DLID=az_RU	BODY=Nur-az.com - Ушағы намаза неҹә һәвәсләндирәк?\n27 Нојабр 2013\nУшағы намаза неҹә һәвәсләндирәк?\nУшаглар тәглидчилик хасијјәти илә мәшһурдур. Онларын бир чох рәфтарлары тәглид әсасындадыр. Ушагларын тәглидлә өјрәндији јахшы ишләрдән бири намаздыр. Билмәлијик ки, ушаглар намаз гыланда саваб газаныр, онларда ибадәтә рәғбәт јараныр, намаз характерләринә һопур, јеткинләшәндә асанлыгла намаз гылырлар. Амма бүлуғ һәддиндән габаг намаз гылмајан ушаглар бүлуғ һәддинә чатанда намазда чәтинлик чәкирләр. Әҝәр өвладларымызын диггәт вә һәвәслә намаз гылмасыны истәјириксә, онлара ушаг јашларындан намаз өјрәтмәлијик. Ушаглыг дөврү өјрәтмәк, һәвәс јаратмаг үчүн ән јахшы дөврдүр.\nİбадәт вә намаза зәминә јаратмаг үчүн мүгәддимәјә еһтијаҹ вар. Һәзрәт Пејғәмбәр (с) бујурур: “Ушаг дүнјаја ҝәләндә сағ гулағына азан, сол гулағына игамә охујун.” Бу иш мүстәһәб олса да ушағы ҝәләҹәјә һазырлајыр. Имам Сәҹҹад (ә) бујурур: “Ушаг үч јашына чатанда она “ла илаһә илләллаһ” дедирдин. Бир нечә ај сонра Пејғәмбәрин адыны десин. Дөрд јаша чатанда Пејғәмбәрә салам ҝөндәрсин. Бүтүн бунлар мүгәддимә ролу ојнајыр. Бу ишләр ушағы бүлуғ һәдди үчүн ибадәтә һазырлајыр.”\nУшаглар әксәр ишләри тәглидлә өјрәнир. Ушаг јашда Ислами тәрбијә чох тәсирлидир. Һәзрәт Әли (ә) бујурур: “Ушаг вә јенијетмәнин гәлби мүнбит орпаг кимидир. Бу торпаға атылан тохум ҹүҹәрир.” Һәзрәт Әли (ә) оғлу Имам Һәсәнә (ә) бујурур: “Гәлбин дашлашмамыш, фиркин јајынмамыш сәнин тәрбијәнә башладым.”\nБәли, ушаг вә јенијетмәнин гәлб вә дүшүнҹәси тәсир алтына дүшмәмиш онун дини тәрбијәси илә мәшғул олмаг лазымдыр. Тәҹрүбәдә сүбута јетиб ки, ушаг вә јенијетмәләр даһа чох мүшаһидә јолу илә, әтрафдакы инсанлардан өјрәнирләр. Әҝәр валидејн намаз гылырса ушаг валидејни тәглид едиб намаз гылмаға чалышыр. Намз тәгва сәбәбидир, инсаны ҝүнаһдан горујур.\nВалидејн вә мүәллимин вәзифәләриндән бири дә тәблиғатдыр. Дүнјада маһијјәтҹә бүтпәрәстликдән башга бир шеј олмајан әгидәләрин тәблиғи ҝүҹлүдүр. Инсанлары алдадараг Аллаһын һагг јолундан узаглашдырырлар. Һазырда интернетдә ушаг вә јенијетмәләри Исламдан узалгашдыран ҹәрәјанлар тәблиғ олунур.\nБелә мәгамларда валидејн вә тәрбијәчиләрин мәсулијјәти бөјүкдүр. Онлар мәнтиги вә хош бәјанла ушаг вә јенијетмәләри намаз вә ибадәтә дәвәт едә биләрләр. Гуранда Пејғәмбәрә әмр олунур ки, Рәббиндән сәнә назил оланы тәблиғ ет, әҝәр бу иши ҝөрмәсән пејғәмбәрлик вәзифәни јеринә јетирмәмисән. Демәк, Ислам тәблиғин тәсирли олдуғуну гәбул едир вә бизи бу ишә чағырыр.\nУшаглары намаза сөвг етмәјин бир јолу да тәшвигдир. Ибадәти ушаг үчүн ҹазибәдар етмәк лазымдыр. Ушағы намаза мәҹбур етмәк олмаз. Нә ушаг, нә бөјүк, һеч бир инсан мәҹбуријјәти севмир. Ушағы ибадәтә мәҹбур етмәјин нәтиҹәси онда ибадәтә нифрәт јаранмасы, ибадәт һәвәсинин арадан галхмасы, ибадәтдә сүстлүк вә пәришанлыгдыр.\nБиз диггәтли олмајыг ки, ушағы даһа чох нә марагландырыр? Бир ушаға ҝәзмәјә, диҝәри һансыса хөрәјә вә ја ојуна мараг ҝөстәрә биләр. Бу мараглардан истифадә едә биләрик. Онларын истәјини һәјата кечирсәк онлар да бизим истәјимизә мүсбәт ҹаваб верәр. Ибадәтдән сонра ушағы онларын марағына ујғун мүкафатландырсаг мүсбәт нәтиҹә әлдә едәрик.\nӘҝәр инсан намаз гылса Аллаһ јер вә ҝөјүн бәрәкәтини она назил едәр. Чүнки намаз гуртулуш, мүвәффәгијјәт рәмзидир.\nБәзән ушагларын (һәтта биз бөјүкләрин) намазын вахтыны унутмасы мүмкүндүр. Онлар ојуна о гәдәр алудә олурлар ки, һәр шеји јаддан чыхарырлар. Намазын јада салынмасында валидејн вә мәктәби ролу бөјүкдүр. Ушаглара хош диллә, кобудлуға јол вермәдән намазын вахтыны хатырлатмаг лазымдыр.\nНамаза рәғбәтләндирән диҝәр амил ону асанлашдырмагдыр. Намазы камил шәкилдә јеринә јетирмәк ушаг үчүн чәтиндир. Имам Садиг (ә) бујурур: “Рамазанда бүлуғ һәддинә чатмамыш ушаглары сүбһ ифтар үчүн ојадын, сизинли бирликдә јесинләр вә оруҹ тутсунлар. Амма зорла оруҹ тутдурмајын, гојун истәдикләри вахт оруҹларыны ачсынлар. Мәҹбуријјәт ушагларда ибадәтә икраһ јарадыр, онлары һәвәсдән салыр.”\nРәвајәтләрдә дејилир ки, ушаглар намаз үчүн дәстәмаз алмаг истәјәндә сојуг һавада онлар үчүн илыг су верин вә ҹанәмазларыны сәрин. Намазын ваҹиб олмајан һиссәләрини ихтисара салмагла намазы јүнҝүлләшдирмәк олар. Ушағын јашы артдыгҹа намаз да камилләшәр.\nНамаз һәм руһ, һәм дә ҹисмә фајдалыдыр. Ибадәт инсанын руһуну да, ҹисмини дә булашыглыгдан, чиркабдан горујур. Бу ҝүн бәшәријјәти һәдәләјән хәстәликләр инсанларын ҝүнаһа батмасы нәтиҹәсиндә јараныб.\nМәшһур франсалы физиолог Карл дејир ки, хәстәнин дуа үчүн Аллаһа үз тутмасы һәкими севиндирмәлидир. Хәстәнин бу руһијјәси дәрманларын тәсирини ҝүҹләндирир. Чүнки дуа едән инсанын руһу арамдыр вә арам руһијјә мүалиҹәдә әвәзсиздир. Аллаһдан узаг инсанларда әсәбилик, стресс ҝүҹлү олур вә бу һал мүалиҹәни тәсирдән салыр. Ҹәмијјәт намазы, ҹүмә намазы руһа арамлыг ҝәтирмәк бахымындан чох тәсирлидир.\nБүтүн дејиләнләрә рәғмән Ислам намаза бөјүк әһәмијјәт верир, ону динин сүтуну адландырыр. Аллаһ намаз гылан ушаглара саваб верир, онлара диггәтини артырыр. Намазын мүсбәт тәсирләри дүнја вә ахирәтдә өз тәсирини ҝөстәрир. Намаз сајәсиндә дүнјада ҝүнаһдан узаг олан инсан ахирәтдә илаһи мүкафатларла мүждәләнир.


Q=0	C=0	SS=0	LS=0	PS=0	DC=0	LC=0	SD=0	BS=1	G0=32	G1=20	G2=10	DLID=az_RU	BODY=29 Нојабр 2021 22 Рәбиүссани 1443 8 Азәр 1400\nӘсирләр карваны Шамда\nКарван Шама јахынлашды. Језид һамыны шәһәрин мејданына топлады. Әсирләр шәһәрин мејданына дахил олду. Ораја топлашанлар Језиди гәләбә мүнасибәтилә тәбрик етдиләр.\nБура Әмәвиләрин пајтахты Дәмәшг, јәни Шам шәһәридир. Әсирләр Шама чатанда ҝүндүз иди вә онларын һамысынын үзү ачыг иди. Һүсејнин (ә) башы онларын арасында низәдә иди. Әсирләрдән баша бахыб ағлајан һәр кәси гамчы илә вурурдулар. Ҹәфакар шамлылар Пејғәмбәр (с) өвладларына тамаша етмәк үчүн мејдана топлашмышды вә онлара һөрмәтсизлик едирдиләр. Сараја чатанда Језидин ҝөстәриши илә Һүсејнин (ә) мүбарәк башыны мәсҹиддән асдылар. Имамын (ә) башы үч ҝүн орада галды.\nИмам Зејнүлабидинин (ә) шамлы гоҹа илә сөһбәти\nКәрбәла әсирләри Имам Әли ибн Һүсејнлә (ә) Шамда бир мәсҹидин пилләсиндә отурмушдулар. Орадан бир гоҹа киши өтүрдү. Гоҹа ҝәлиб онларын гаршысында дајанараг деди: “Аллаһа шүкүр олсун ки, сизи өлдүрдү, кишиләринизин өлүмү илә бүтүн шәһәрләрдә әмин-аманлыг јаратды.” Имам (ә) онун налајиг сөзләри гуртарана гәдәр сакит галыб ҝөзләди. Сонра она бујурду:\n- Еј гоҹа! Де ҝөрүм Гуран охујубсанмы?\nГоҹа деди: -Бәли.\nİмам бујурду: - Онда бу ајәләри дә охумусан: “(Еј Пејғәмбәр!) Де: “Мән сиздән бунун (рисаләти тәблиғ етмәјимин) мүгабилиндә гоһумлуг мәһәббәтиндән (Әһли-бејтә севҝидән) башга бир шеј истәмирәм”. Диҝәр ајәдә бујурур: “Гоһум-әгрәбаја да һаггыны вер”. Диҝәр ајәдә бујурур: “Һәгигәтән, Аллаһ-Таала јалныз сиз Әһли-бејтдән пислик вә чиркинликләри узаглашдырмаг вә сизи пак-пакизә етмәк истәјир”.\nГоҹа киши дәрһал деди: - Бәли, бу ајәләри охумушам. Һәзрәт она бахды вә бир аз сүкут етдикдән сонра бујурду: - (Ајәләрдә ҝәлән) Әһли-бејт бизик вә бу ајә јалныз бизә аиддир.\nГоҹа киши дедикләринә пешман олараг ағлады, башыны ҝөјә галдырыб деди: - Илаһи, мән Али-Мәһәммәдин (с) дүшмәнләриндән сәнә шикајәт едирәм.\nЈезидин Имам Зејнүлабидинлә (ә) сөһбәти\nИмам Сәҹҹады (ә) вә башга әсирләри Имам Һүсејнин (ә) кәсилмиш башы илә бирликдә Језидин сарајына ҝәтирдиләр. Һәзрәтин бојнуна зәнҹир тахмышдылар. Језид, Имама (ә) деди: - Һәмд олсун атаны өлдүрән Аллаһа. Имам (ә) бујурду: - Аллаһын ләнәти олсун атамы өлдүрәнләрә!\nİмамын (ә) сөзүндән гәзәбләнән Језид ону өлдүрмәји әмр етди. Имам (ә) бујурду: - Әҝәр мәни өлдүрсән, Пејғәмбәрин (с) гызларыны евләринә ким чатдыраҹаг? Онлара мәндән башга мәһрәм адам јохдур.\nИмамын (ә) гәтијјәтли сөзләриндән дурухан Језид деди: - Сән онлары евләринә чатдыраҹагсан.\nСонра Језид бу ајәни охуду: “Сизә үз верән һәр бир мүсибәт өз әлләринизлә газандығыныз (әмәлләрин) уҹбатындандыр!”. Сонра һәзрәтин әлләрини ачдырды. Имам Зејнүлабидин (ә) онун ҹавабында бујурду: - Дүшүндүјүн кими дејил. Охудуғун ајә бизим һаггымызда назил олмајыб. Бизим һаггымызда назил олан будур ки, “инсанлары јаратмаздан габаг сәма китабында јазылмышлардан башга мүсибәт ҝөрмәзсиниз. Әлиниздән чыхана тәссүфләнмәјин, әлинизә кечәнә севинмәјин”. Бу ајә бизә аиддир.\nӘсир карванында гадынларын вәзијјәти\nДәмәшгдә олдуглары мүддәтдә әсирләр карванынын гадынларынын иши ағламаг вә Һүсејнә (ә) матәм сахламаг олду. Өвладлары шәһид олмуш аналар фәрјад едирдиләр. Әсирләр сахланан јер нә онлары истидән горујурду, нә дә сојудан. Онларын бәдәнләринин дәриләри гопур вә чиркләјирди. Артыг дөзмәк чәтинләшмиш, гәм онлара даими јолдаш олмушду.\n1258 дәфә бахылыб